cyanic-selkie/wikianc huggingface dataset:
കായ ടോസ്റ്റ്
ചേരുവകളും ഉണ്ടാക്കുന്ന രീതിയും
ബ്രെഡ് ഗ്രിൽ ചെയ്യണം. ബ്രെഡ് ഗ്രിൽ ചെയ്യുകയോ ചട്ടിയിൽ ചൂടാക്കി ടോസ്റ്റ് ചെയ്യുകയോ ആകാം. തുടർന്ന് അതിൽ വെണ്ണ പുരട്ടണം. തണുത്ത വെണ്ണയുടെ മുകളിൽ കായ ജാം പുരട്ടണം. പാരമ്പര്യമനുസരിച്ച് ഹൈനാനീസ് പ്രഭാതഭക്ഷണം ആസ്വദിക്കാൻ, മൃദുവായി വേവിച്ച മുട്ട ഒരു പാത്രത്തിൽ പൊട്ടിച്ച് സോയ സോസും വെളുത്ത കുരുമുളകും ചേർത്ത് അത് കഴിക്കണം. കായ ടോസ്റ്റ് മുട്ടയിൽ ഉദാരമായി മുക്കി കഴിക്കണം. ഇത് ഉടനടി വിളമ്പുന്നതാണ് നല്ലത്. കഴിക്കുമ്പോൾ വെണ്ണ തണുത്തതായിരിക്കണം.
ബാഹ്യ ലിങ്കുകൾ
വർഗ്ഗം:സിംഗപ്പൂർ
ശ്യാമ (ചലച്ചിത്രം)
ജോഷി സംവിധാനം ചെയ്ത 1986 ൽ പുറത്തിറങ്ങയ ഒരു മലയാള പ്രണയ നാടകീയ ചിത്രമാണ് ശ്യാമ. മമ്മൂട്ടിയും നാദിയ മൊയ്ദുവും ഈ ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നു. ജോയ് തോമസാണ് ഇത് നിർമ്മിച്ചത്. ചിത്രം തമിഴിൽ ഉനക്കാഗവേ വാഗ്‌ഗിരേൻ എന്ന പേരിൽ പുനർനിർമ്മിച്ചു.
കഥാസാരം
പ്രശസ്ത ചലച്ചിത്ര തിരക്കഥാകൃത്തായ വിശ്വനാഥനെ (മമ്മൂട്ടി) ഭാര്യ ലക്ഷ്മിയുടെ(സുമലത) മരണത്തെക്കുറിച്ചുള്ള ചിന്തകൾ വേട്ടയാടപ്പെടുന്നു. പിന്നീട് അദ്ദേഹം തന്റെ സുഹൃത്തായ നായരുടെ (കെ.പി. ഉമ്മർ) മകളായ ശ്യാമയെ നദിയ മൊയ്തു) കണ്ടുമുട്ടുന്നു. ശ്യാമ കൊല്ലപ്പെട്ട തന്റെ കാമുകൻ ഹരിയുടെ (മുകേഷ്) മരണത്തിന്റെ ആഘാതത്തിൽനിന്ന് ഇനിയും മോചിതയായിട്ടില്ല. ശ്യാമ വിശ്വനാഥനോട് അടുപ്പം കാട്ടുന്നുവെങ്കിലും അയാൾ അവളെ ഒഴിവാക്കാൻ ശ്രമിക്കുന്നു. ക്ലൈമാക്സിൽ അദ്ദേഹം ശ്യാമയോട് സത്യം വെളിപ്പെടുത്തുന്നു. അയാൾ പട്ടണം വിടാൻ ശ്രമിച്ചെങ്കിലും സഹോദരൻ ചന്ദ്രൻ (ലാലു അലക്സ്) തടയുകയും അവർ വഴക്കിടുകയും ചെയ്യുന്നു. വിശ്വനാഥന് സംഘട്ടനത്തിൽ പരിക്കേറ്റു. ശ്യാമയും വിശ്വനാഥനും പരസ്പരം ആശ്വസിപ്പിക്കുകയും രമ്യതയിലാകുകയും ചെയ്യുന്നിടത്താണ് ചിത്രം അവസാനിക്കുന്നത്. കിന്നാര എന്ന ഗുൽസാർ ചിത്രത്തിന്റെ ഒരംശമാണ് ഈ ചിത്രത്തിന്റെ കഥാതന്തുവെന്ന് ഡെന്നീസ് ജോസഫ് "ചരിത്രം എന്നിലൂടെ" എന്ന അഭിമുഖത്തിൽ പറഞ്ഞിരുന്നു.
==അഭിനേതാക്കൾ ==
ചെസ്സിലെ കെണികളുടെ പട്ടിക
ഏതിരാളിയെ തോൽവിയിലേക്ക് നയിക്കുന്ന നീക്കത്തിലേക്ക് പ്രേരിപ്പിക്കുന്ന നീക്കത്തെയാണ് ചെസ്സിലെ കെണി എന്നതു കൊണ്ട് ഉദ്ദേശിക്കുന്നത്.
ചെസ്സിലെ കെണികളുടെ പട്ടിക
ചെസ്സ് പ്രാരംഭനീക്കപ്രകാരം ക്രമീകരിച്ചിരിക്കുന്നു.
ഇതും കൂടി കാണുക
* വർഗ്ഗം:ചെസ്സിലെ തത്ത്വങ്ങൾ
ഗോദ (ചലച്ചിത്രം)
ബേസിൽ ജോസഫ് സംവിധാനം ചെയ്ത് 2017ൽ പുറത്തിറങ്ങിയ ഒരു മലയാള ചലച്ചിത്രമാണ് ഗോദ. ടൊവിനോ തോമസ്, വാമിഖ ഗബ്ബി, അജു വർഗീസ്, രഞ്ജി പണിക്കർ എന്നിവരാണ് ഈ ചലച്ചിത്രത്തിലെ കേന്ദ്ര കഥാപാത്രങ്ങളെ അവതരിപ്പിച്ചിരിക്കുന്നത്. 2017 മേയ് 19ന് ചലച്ചിത്രം പുറത്തിറങ്ങി.
കഥാസംഗ്രഹം
അദിതി സിങ് (വാമിഖ ഗബ്ബി) പഞ്ചാബ് സർവകലാശാലയിലെ ഗുസ്തി മത്സരത്തിലെ വിജയിയാണ്. പിതാവ് അദിതിയെ ഗുസ്തി മത്സരങ്ങളിൽ പ്രോത്സാഹിപ്പിച്ചിരുന്നു. എന്നാൽ പിതാവിന്റെ മരണശേഷം സഹോദരൻ ഗുസ്തി മത്സരങ്ങളിൽ നിന്ന് അദിതിയെ വിലക്കുന്നു.
ഗുസ്തി ഇഷ്ടപ്പെടുന്ന പഴയ തലമുറയിലെ ചിലർ താമസിക്കുന്ന കേരളത്തിലെ ഒരു ഗ്രാമത്തിൽ പുതിയ തലമുറയിലെ യുവാക്കൾ ക്രിക്കറ്റ് മത്സരങ്ങൾ കളിക്കാൻ ഇഷ്ടപ്പെടുന്നു. മുൻപ് ഗുസ്തി മത്സരങ്ങൾ നടന്നിരുന്ന മനയത്തുവയലിൽ ക്രിക്കറ്റ് കളിക്കാനും അവർ ആരംഭിക്കുന്നു. ആഞ്ജനേയ ദാസ് (ടൊവിനോ തോമസ്) ക്രിക്കറ്റ് കളിക്കുന്ന ഈ യുവാക്കളിൽ ഒരാളാണ്. മുൻ ഗുസ്തി ചാമ്പ്യനും ആഞ്ജനേയ ദാസിന്റെ അച്ഛനുമായ ക്യാപ്റ്റൻ (രഞ്ജി പണിക്കർ) ആഞ്ജനേയ ദാസിനെ പഞ്ചാബ് സർവകലാശാലയിൽ പഠിക്കുന്നതിനായി അയക്കുന്നു. അവിടെ വച്ച് അദിതിയും ആഞ്ജനേയ ദാസും കണ്ടുമുട്ടുകയും പരിചയത്തിലാവുകയും ചെയ്യുന്നു.
ഈ സമയം അദിതിയുടെ സഹോദരൻ അദിതിയുടെ വിവാഹം നിശ്ചയിക്കുകയും അതിനെത്തുടർന്ന് അദിതിയെ കോളേജിൽ നിന്നും ബലമായി കൊണ്ട് പോകാൻ ശ്രമിക്കുന്നു. ഇത് കാണുന്ന ദാസ് സഹോദരനുമായി അടിപിടി ഉണ്ടാക്കുന്നു. സഹോദരൻ എന്തെങ്കിലും തിരിച്ചു ചെയ്യുന്നതിന് മുൻപ് നാട്ടിലോട്ട് പോകുവാൻ അദിതി ദാസിനോട് അഭ്യർത്ഥിക്കുന്നു. ദാസ് നാട്ടിലെത്തി കുറച്ചു ദിവസത്തിനു ശേഷം വിവാഹത്തിൽ നിന്നും രക്ഷപെടാനായി അദിതി ദാസിന്റെ നാട്ടിൽ വരികയും ചെയ്യുന്നു. മാതാപിതാക്കളുടെ അനുവാദമില്ലാതെ ദാസ് അദിതിയെ തന്റെ വീട്ടിൽ താമസിപ്പിക്കുന്നു. എന്നാൽ തുടർന്ന് വീട്ടുകാരും നാട്ടുകാരും ഇക്കാര്യം അറിയുന്നു. ഗ്രാമത്തിലെ ഉത്സവത്തിനിടെ തന്നോട് മോശമായി പെരുമാറിയവരെ അദിതി ഗുസ്തി രീതിയിൽ അടിച്ചൊതുക്കുന്നു. അദിതിയുടെ ഗുസ്തി മുറകൾ കണ്ടു ക്യാപ്റ്റൻ അദിതിയെ ഗുസ്തി പരിശീലിപ്പിക്കുവാൻ തീരുമാനിച്ചു. ഇതോടെ ദാസിന്റെ സുഹ‌ൃത്തുക്കളായ ക്രിക്കറ്റ് ഇഷ്ടപ്പെടുന്നവരെല്ലാം അദിതിയെ കാണാനായി ഗുസ്തി ഇഷ്ടപ്പെടുന്നവരായി മാറി.
ഗുസ്തി പരിശീലനത്തിനിടെ കഠിനാധ്വാനം നടത്താനും ദേശീയ ഗുസ്തി ചാമ്പ്യൻഷിപ്പിൽ മത്സരിക്കാനും അദിതിയെ ക്യാപ്റ്റൻ പ്രേരിപ്പിക്കുന്നു. ഒരു ദിവസം അദിതിയുടെ പെരുമാറ്റത്തിൽ മാറ്റം വരുത്താൻ ആവശ്യപ്പെടുന്ന ദാസിനോട് ദേഷ്യപ്പെടുന്നു. എന്നാൽ ഇത് കണ്ട ക്യാപ്റ്റൻ ഗുസ്തി ചാമ്പ്യാനാകാനാണ് അദിതിയുടെ ആഗ്രഹമെന്നും അദിതിയ്ക്ക് തുല്യനായി മാറണമെന്നും ദാസിനോട് പറയുന്നു. പണ്ട് അച്ഛന്റെ ശിക്ഷണത്തിൽ ജൂനിയർ ഗുസ്തി ചാമ്പ്യനായ ദാസിന്റെ ദൃശ്യങ്ങളും ഇതോടൊപ്പം കാണുന്നു.
ഇതിനെ തുടർന്ന് തന്റെ ലക്ഷ്യം ഗുസ്തി ചാമ്പ്യനാകുകയാണെന്നും ദാസ് തിരിച്ചറിയുകയും അച്ഛന്റെ പരിശീലനകേന്ദ്രത്തിൽ ചേരുകയും ചെയ്യുന്നു. ഈ സമയം അദിതി കേരളത്തെ പ്രതിനിധീകരിച്ച് ദേശീയ ഗെയിംസിൽ പങ്കെടുക്കുന്നു. എന്നാൽ ഗെയിംസിനിടെ പഞ്ചാബ് സ്വദേശിയായതിനാൽ അദിതി മത്സരിക്കാൻ അയോഗ്യയാണെന്ന് സംഘാടകർ അറിയിക്കുന്നു. അദിതിയുടെ എതിരാളിയായ പിന്റോ ഈ ചാമ്പ്യൻഷിപ്പിൽ സ്വർണ മെഡൽ നേടുകയും ചെയ്യുന്നു. ഈ മത്സരത്തിനു ശേഷം അദിതിയും പിന്റോയും കയർത്തു സംസാരിക്കുകയും മനയത്തുവയലിൽ ഗുസ്തി മത്സരത്തിൽ പങ്കെടുക്കാൻ വെല്ലുവിളിക്കുകയും ചെയ്യുന്നു.
ഗ്രാമം ഒന്നാകെ ഗുസ്തി മത്സരത്തിൽ സംഘാടനത്തിനായി തയ്യാറെടുത്തു. മത്സരം തുടങ്ങിയപ്പോൾ അദിതിയുടെ സഹോദരൻ അദിതിയെത്തേടി മത്സരസ്ഥലത്തെത്തുന്നു. കഠിനമായ മത്സരത്തിനു ശേഷം അദിതി വിജയിക്കുകയും തന്റെ സഹോദരന്റെ സമ്മതം വാങ്ങുകയും ഗ്രാമവാസികൾ ആഘോഷിക്കുകയും ചെയ്യുന്നു.
നിർമ്മാണം
ബേസിൽ ജോസഫ് തന്റെ ഫേസ്‌ബുക്ക് പേജിലൂടെ ടൊവിനോ തോമസിനും പഞ്ചാബി അഭിനേത്രി വാമിഖ ഗബ്ബിയ്ക്കും ഒപ്പമായിരിക്കും തന്റെ അടുത്ത ചിത്രമെന്ന് അറിയിച്ചു.
ചിത്രീകരണം
2016 ഒക്ടോബറിൽ ചലച്ചിത്രത്തിന്റെ ഫോട്ടോഗ്രഫി ആരംഭിച്ചു. ചിത്രീകരണത്തിനിടെ വാമിഖ ഗബ്ബിയ്ക്ക് പരിക്കേറ്റിരുന്നു. അഭിനയിക്കുന്നതിന്റെ ഭാഗമായി പല അഭിനേതാക്കലും ഗുസ്തി പരിശീലനം നേടിയിരുന്നു. ചണ്ഡീഗഡ്, പട്യാല, ലുധിയാന, ഒറ്റപ്പാലം, പഴനി എന്നിവിടങ്ങളിലായാണ് ചലച്ചിത്രം ചിത്രീകരിച്ചത്. 2016 ഡിസംബറിൽ ചിത്രീകരണം പൂർത്തിയായി.
അവലംബം
വർഗ്ഗം:2017-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ടൊവിനോ തോമസ് അഭിനയിച്ച ചലച്ചിത്രങ്ങൾ
ഓബ്രി, ടെക്സസ്
അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത് ഡെന്റൺ കൗണ്ടിയിൽപ്പെട്ട ഒരു നഗരമാണ് ഓബ്രി. 2010ലെ സെൻസസ് പ്രകാരം നഗരത്തിൽ 2,595 പേർ വസിക്കുന്നു.
ഭൂമിശാസ്ത്രം
ഡെന്റണു 12 mi വടക്കായി സ്ഥിതി ചെയ്യുന്ന ഓബ്രി നഗരത്തിന്റെ അക്ഷരേഖാംശങ്ങൾ 33.30722°N, -96.98389°W (33.307148, -96.983970) എന്നാണ്.
പുറത്തേയ്ക്കുള്ള കണ്ണികൾ
വർഗ്ഗം:ടെക്സസിലെ പട്ടണങ്ങൾ
അഗ്നിസാക്ഷി (ചലച്ചിത്രം)
ലളിതാംബിക അന്തർജ്ജനത്തിന്റെ പ്രശസ്തമായ അഗ്നിസാക്ഷി എന്ന നോവലിനെ ആസ്പദമാക്കി ശ്യാമപ്രസാദ് സംവിധാനം ചെയ്ത് 1999ൽ തിയേറ്ററുകളിലെത്തിയ ഒരു മലയാളചലച്ചിത്രമാണ് അഗ്നിസാക്ഷി. വി.വി. ബാബു നിർമിച്ചിരിക്കുന്ന ഈ ചലച്ചിത്രത്തിൽ രജിത് കപൂർ, ശോഭന, ശ്രീവിദ്യ, മധുപാൽ തുടങ്ങിയവർ പ്രധാന വേഷങ്ങളിൽ അഭിനയിച്ചിരിക്കുന്നു. കൈതപ്രം ദാമോദരൻ നമ്പൂതിരിയാണ് ഈ ചിത്രത്തിലെ ഗാനങ്ങൾ ചിട്ടപ്പെടുത്തിയിരിക്കുന്നത്.
പുറത്തേക്കുള്ള കണ്ണികൾ
വർഗ്ഗം:1999-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:മികച്ച ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം നേടിയ ചിത്രങ്ങൾ വർഗ്ഗം:സാഹിത്യകൃതികളെ ആസ്പദമാക്കിയ ചലച്ചിത്രങ്ങൾ
ഇമാദുദ്ദീൻ സൻകി
മൊസൂൾ, അലപ്പോ, ഹമാ, ഏദസ്സ എന്നിവിടങ്ങളിൽ ഭരണം നടത്തിയ തുർക്കി വംശജനായിരുന്നു ഇമാദുദ്ദീൻ സൻകി (عماد الدین زنكي; 1085-14 September 1146). സൻകി ഭരണവംശം ഇദ്ദേഹത്തിൽ നിന്നാണ് ആരംഭിക്കുന്നത്.
മരണം
1146 സെപ്റ്റംബറിൽ സ്വന്തം ഭൃത്യന്റെ കയ്യാൽ ഇമാദുദ്ദീൻ കൊല്ലപ്പെടുകയായിരുന്നു. തുടർന്ന് മക്കളായ സൈഫുദ്ദീൻ, നൂറുദ്ദീൻ എന്നിവർ യഥാക്രമം മൊസൂൾ, അലപ്പോ എന്നിവിടങ്ങളിൽ അധികാരമേറ്റു.
സ്രോതസ്സുകൾ
വർഗ്ഗം:1080-കളിൽ ജനിച്ചവർ
ബാങ്ക് ബോർഡ് ബ്യൂറോ
പൊതുമേഖലാ ബാങ്കുകളുടെ ഭരണം മെച്ചപ്പെടുത്തുന്നതിനായി, 2016 ഏപ്രിൽ 1 മുതൽ നിലവിൽ വന്ന, ഭാരതസർക്കാറിന്റെ കീഴിലുള്ള ഒരു സ്വതന്ത്രസമിതിയാണ് ബാങ്ക് ബോർഡ് ബ്യൂറോ. വിനോദ് റായ് ആണ് നിലവിലെ പാർട്ട് ടൈം ചെയർമാൻ.
അവലംബം
വർഗ്ഗം:ഇന്ത്യയിലെ ബാങ്കുകൾ
കുറുമ്പകര
പത്തനംതിട്ട ജില്ലയിലെ അടൂർ താലൂക്കിൽ ഉൾപ്പെട്ട ഒരു ഗ്രാമമാണ് കുറുമ്പകര. ഈ ഗ്രാമം ഏനാദിമംഗലം ഗ്രാമപഞ്ചായത്തിൽ ഉൾപ്പെടുന്നു.
വർഗ്ഗം:പത്തനംതിട്ട ജില്ലയിലെ ഗ്രാമങ്ങൾ
ഇബാദി
വർഗ്ഗം:ഇസ്ലാമികം
ബ്ലാഞ്ച് ബിലോങ്കോ
ആദ്യകാലജീവിതം
ബിലോങ്കോയുടെ സ്വദേശം കാമറൂണിലെ സെന്റർ റീജിയൻ ആണ്. അവർ യുവാൻഡേയിലെ ജോൺസൺ കോളേജിൽ ചേരുകയും അവിടെ ബാലെ അവതരിപ്പിക്കുകയും ചെയ്തിരുന്നു. 1987-ൽ ആൻഡ്രെ ബാങ്ങിന്റെ ലെസ് പഗായൂസ് തിയറ്റർ ട്രൂപ്പിന്റെ റിഹേഴ്സലിൽ പങ്കെടുക്കാൻ തുടങ്ങി. ഒരു ദിവസം, പ്രധാന നടി ഇല്ലാതിരുന്നപ്പോൾ, ബിലോങ്കോ ആ സ്ഥാനം പിടിക്കുകയും അവരുടെ അഭിനയം എല്ലാവർക്കും ബോധ്യപ്പെടുകയും ചെയ്തു. ബിലോങ്കോ പിന്നീട് ട്രൂപ്പിൽ ചേർന്നു.
ബിലോങ്കോ 2000-ൽ ടിഗ, എൽ'ഹെറിറ്റേജ് എന്ന സിനിമയിലൂടെ ചലച്ചിത്ര രംഗത്തെത്തി. 2005-ൽ ബിലോങ്കോ എൻ‌ടാഫിൽ എന്ന സോപ്പ് ഓപ്പറയിൽ സബീനായി അഭിനയിച്ചു. 2007-ൽ ഹെലൻ പട്രീഷ്യ എബയുടെ ലെസ് ബ്ലെഷേഴ്സ് ഇൻജറിസബിൾസ് എന്ന സിനിമയിൽ പാം എന്ന കഥാപാത്രത്തെ അവതരിപ്പിച്ചു. അതിൽ അവരുടെ കഥാപാത്രം ഭർത്താവിന്റെ തിരോധാനവുമായി ബന്ധപ്പെട്ടതാണ്. മാത്രമല്ല അവരുടെ ജീവിതം ഒരു നുണയാണെന്ന് മനസ്സിലാക്കുകയും ചെയ്യുന്നു. 2009-ൽ അവർ സിആർടിവി എന്ന ടെലിവിഷൻ ചാനലിന്റെ എഡിറ്ററായി.
കലാസാംസ്കാരിക മന്ത്രി നാർസിസ് മൗല്ലെ കോമ്പിയുടെ നിർദ്ദേശത്തെത്തുടർന്ന് 2015 മെയ് മാസത്തിലാണ് ബിലോങ്കോയെ നൈറ്റ് ഓഫ് ദി ഓർഡർ ഓഫ് വാലർ എന്ന് നാമകരണം ചെയ്തത്. 2019-ൽ ബിലോങ്കോ തന്റെ ആദ്യ സിംഗിൾ "ലെ ടെംപ്‌സ് ഡി ഡിയു" പുറത്തിറക്കി. ബേറ്റി ഭാഷയിൽ ഇത് ആലപിക്കുകയും പരേതയായ അമ്മയ്ക്ക് സമർപ്പിക്കുകയും ചെയ്തു. 2020-ൽ, കോപ് ഡി ഫൗഡ്രെ à യുവാൻഡേ എന്ന റൊമാന്റിക് കോമഡിയിൽ മാരി യംഗ് എന്ന കഥാപാത്രത്തെ അവതരിപ്പിച്ചു.
വെടിമരുന്ന് ഗൂഢാലോചന
ഇംഗ്ലണ്ടിലെ രാജാവായ ജെയിംസ് ഒന്നാമനെ വധിക്കാനായി 1605ൽ നടത്തിയ ഗൂഢാലോചനയാണ് വെടിമരുന്ന് ഗൂഢാലോചന.
ഡ്രാഗൺ ബോൾ സീ: ലോർഡ്‌ സലഗ്
ഡ്രാഗൺ ബോൾ പരമ്പരയിലെ 4-മത്തെ അനിമേഷൻ ചലച്ചിത്രം ആണ് ഡ്രാഗൺ ബോൾ സീ: ലോർഡ്‌ സലഗ് . മാർച്ച്‌ 19, 1991 ന് ആണ് ജപ്പാനിൽ ഈ ചിത്രം റിലീസ് ചെയ്തത്.
കഥ
ഭൂമി കീഴടക്കാൻ വരുന്ന സലഗ് വംശത്തിൽ പെട്ട അന്യഗ്രഹ ജീവികളെ ഗോക്കുവും കൂട്ടരും ചെറുത്തു തോൽപ്പിക്കുന്നത് ആണ് കഥാസാരം.
പുറത്തേക്കുള്ള കണ്ണികൾ
വർഗ്ഗം:ഡ്രാഗൺ ബോൾ ചലച്ചിത്രങ്ങൾ വർഗ്ഗം:ജപ്പാനീസ് ചലച്ചിത്രങ്ങൾ വർഗ്ഗം:അനിമേഷനുകൾ
ജോൺ കാസ്സിൻ
1813 സെപ്റ്റംബർ 6നു ഫിലാഡെൽഫിയായിലെ ഡെലാവെയർ കൗണ്ടിയിലെ അപ്പർ പ്രൊവിഡൻസ് ടൗൺഷിപ്പിലാണ് അദ്ദേഹം ജനിച്ചത്.
വർഗ്ഗീകരണശാസ്ത്രത്തിൽ വളരെ സൂക്ഷ്മതയും സാമർഥ്യവുമുള്ള കാസ്സിൻ, 198 പുതിയ പക്ഷികൾക്ക് പേരുനൽകി. Cassin's auklet, Cassin's kingbird, Cassin's vireo, Cassin's sparrow, and Cassin's finch തുടങ്ങിയ നിരവധി പക്ഷികളുടെ പേരിലൂടെ അദ്ദേഹം ഇന്നും ഓർമ്മിക്കപ്പെടുന്നു. ഒരു പ്രാണിയായ Magicicada cassini അദ്ദേഹത്തിന്റെ പേരിൽ അറിയപ്പെടുന്നു.
Birds of California, Synopsis of the Birds of North America; Ornithology of the United States Exploring Expedition; Ornithology of the Japan Expedition; Ornithology of Gillis's Astronomical Expedition to Chile; and chapters on raptorial birds and waders in Ornithology of the Pacific Railroad Explorations and Surveys എന്നിവ അദ്ദേഹത്തിന്റെ രചനകളാണ്. പക്ഷെ, Illustrations of the Birds of California, Texas, Oregon, British and Russian America (1853–56) എന്ന അദ്ദേഹത്തിന്റെ പുസ്തകത്തിന്റെ ഒരു വാല്യം മാത്രമേ ഇറങ്ങിയിട്ടുള്ളു.
1869ൽ ആർസനിക് വിഷബാധമൂലമാണ് മരണമടഞ്ഞത്. പക്ഷികളുടെ തൊലി അർസനിക്കിലാണ് അന്ന് സൂക്ഷിച്ചിരുന്നത്. ബ്രൗൺ സർവ്വകലാശലയുടെ നചുറൽ ഹിസ്റ്ററി മ്യൂസിയത്തിൽ അദ്ദേഹത്തിന്റെ 4300 പക്ഷികളുടെ സ്പെസിമെൻ സൂക്ഷിച്ചിട്ടുണ്ട്.
അവലംബം
വർഗ്ഗം:പക്ഷിശാസ്ത്രജ്ഞർ
അറഫ മല
സൗദി അറേബ്യയിലെ മക്ക പ്രവിശ്യയിൽ മക്കയിൽ നിന്ന് ഏകദേശം 20 കി.മീ (12 മൈൽ) തെക്കുകിഴക്കായിട്ടാണ് ജബൽ അൽ റഹ്മ ("കരുണയുടെ പർവ്വതം") എന്ന പേരിൽ കൂടി അറിയപ്പെടുന്ന  അറഫ മല. ഏകദേശം 70 മീറ്റർ (230 അടി) ഉയരമുള്ള അറഫ മലയുടെ ഏറ്റവും ഉയർന്ന ഭാഗം 454 മീറ്റർ (1,490 അടി) ഉയരത്തിലാണ്.
ഇസ്‌ലാമിക ചരിത്ര പ്രകാരം, ഈ കുന്നിൽ നിന്നുകൊണ്ടാണ് മുഹമ്മദ് നബി ഖുതുബത്തുൽ വിദാ എന്ന വിടവാങ്ങൽ പ്രഭാഷണം നടത്തിയത്. ആദാമും ഹവ്വയും സ്വർഗത്തിൽ നിന്ന് പുറത്താക്കപ്പെട്ടതിന് ശേഷം ഭൂമിയിൽ വീണ്ടും ഒന്നിച്ച സ്ഥലമാണ് അറഫാത്ത് എന്നും ചില മുസ്ലീങ്ങൾ വിശ്വസിക്കുന്നു. ഈ പർവതത്തിൽ വെച്ച് അല്ലാഹു അവരോട് ക്ഷമിച്ചതിനാലാണ് ഈ മലയ്ക്ക് ജബൽ അർ-റഹ്മ ("കരുണയുടെ പർവ്വതം") എന്ന് കൂടി പേര് ലഭിക്കാൻ കാരണം. ഈ സംഭവം എവിടെയാണ് നടന്നതെന്ന് വിശ്വസിക്കപ്പെടുന്ന ഭാഗത്ത് ഒരു തൂൺ മലയുടെ മുകളിൽ സ്ഥാപിച്ചിട്ടുണ്ട്.
ഹജ്ജ് വേളയിൽ ഈ പർവതത്തിന് വളരെ പ്രാധാന്യമുണ്ട്. ഇസ്ലാമിക മാസമായ ദുൽ-ഹിജ്ജയിലെ 9-ാം ദിവസം അറഫ ദിനം എന്ന പേരിൽ കൂടി അറിയപ്പെടുന്നു. ഹജ്ജ് തീർത്ഥാടകർ മിനയിൽ നിന്ന് അറഫാത്തിലേക്ക് പുറപ്പെടുന്ന അറഫ ദിനം ഹജ്ജിന്റെ ഏറ്റവും പ്രധാനപ്പെട്ട ദിവസമായി കണക്കാക്കപ്പെടുന്നു. അറഫാ ദിനത്തിൽ ഖുത്ബ (പ്രഭാഷണം) നടത്തപ്പെടുകായും, താഴ്‌വരയിൽ ളുഹറും (മധ്യാഹ്ന പ്രാർത്ഥന)യും അസറും (സായാഹ്ന പ്രാർത്ഥന) പ്രാർത്ഥനകൾ  ഒരുമിച്ച് നിർവഹിക്കുകയും ചെയ്യുന്നു. തീർത്ഥാടകർ തങ്ങളുടെ പാപങ്ങൾ പൊറുക്കുന്നതിനായി അല്ലാഹുവിനെ വിളിച്ച് പകൽ മുഴുവൻ മലയിൽ ചെലവഴിക്കുന്നു.
വടവാതൂർ സെമിനാരി
സീറോ മലബാർ സഭയിലെ വൈദികരെ പരിശീലിപ്പിക്കുന്നതിനു വേണ്ടി കോട്ടയം ജില്ലയിലെ വടവാതൂർ കുന്നിൽ സ്ഥിതി ചെയ്യുന്നതാണ് സെന്റ് തോമസ് അപ്പോസ്‌തോലിക് സെമിനാരി അഥവാ വടവാതൂർ സെമിനാരി. റോമിലെ പൗരസ്ത്യ സഭകൾക്ക് വേണ്ടിയുള്ള കാര്യാലയമാണ് 1962 ഏപ്രിൽ 26-നാണു ഉദ്ഘാടനം ചെയ്യപ്പെട്ട ഈ സെമിനാരി സ്ഥാപിച്ചത്. തുടർന്ന് 1962 ജൂലൈ 3-ന് സെമിനാരി പ്രവർത്തനം ആരംഭിക്കുകയും ചെയ്തു. പ്രധാനമായും സിറോ-മലബാർ സഭയുടെ കേരളത്തിലെ രൂപതകളിലെ വൈദികവിദ്യാർത്ഥികളുടെ വിദ്യാഭ്യാസത്തിനും രൂപീകരണത്തിനും വേണ്ടിയുള്ളതാണെങ്കിലും സിറോ-മലങ്കര, ലാറ്റിൻ രൂപതകളിലെ വിദ്യാർത്ഥികളും മറ്റു സന്ന്യാസ സഭകളിൽപെട്ട  വൈദികാർത്ഥികളും ഇവിടെ പരിശീലനം നേടുന്നു. സീറോ മലബാർ സിനഡ് നിയമിക്കുന്ന മെത്രാന്മാരുടെ കമ്മീഷനാണു സെമിനാരിയുടെ മേൽനോട്ടം വഹിക്കുന്നത്.
വർഗ്ഗം:മത പഠന ശാലകൾ
മദ്ദില ഗുരുമൂർത്തി
വൈഎസ്ആർ കോൺഗ്രസ് പാർട്ടിയിൽ നിന്നുള്ള ഒരു ഇന്ത്യൻ രാഷ്ട്രീയക്കാരനാണ് മദ്ദില ഗുരുമൂർത്തി (ജനനം 22 ജൂൺ 1985). ഇന്ത്യയിൽ ആന്ധ്രാപ്രദേശിലെ തിരുപ്പതി യിൽ നിന്ന് 2021-ലെ ഉപതെരഞ്ഞെടുപ്പിൽ അദ്ദേഹം എംപിയായി തിരഞ്ഞെടുക്കപ്പെട്ടു. 2020 സെപ്റ്റംബറിൽ സിറ്റിംഗ് എംപിയായ YSRCP യുടെ ബല്ലി ദുർഗാ പ്രസാദ് റാവുവിന്റെ മരണത്തെ തുടർന്നാണ് ഏപ്രിൽ 17 ന് ഉപതെരഞ്ഞെടുപ്പ് നടന്നത്.
ആദ്യ ടേം 2021–2024
2021 മെയ് 2 ന് അദ്ദേഹം പാർലമെന്റ് അംഗമായി തന്റെ ആദ്യ ടേം ആരംഭിച്ചു. പാർലമെന്റിൽ അദ്ദേഹത്തിന്റെ വ്യക്തിഗത ഹാജർ 91% ആണ്.
അവലംബം
വർഗ്ഗം:ഇന്ത്യയിലെ രാഷ്ട്രീയപ്രവർത്തകർ വർഗ്ഗം:ആന്ധ്രാപ്രദേശിൽ നിന്നുള്ള ലോക്‌സഭാംഗങ്ങൾ വർഗ്ഗം:1985-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ജൂൺ 22-ന് ജനിച്ചവർ വർഗ്ഗം:പതിനേഴാം ലോകസഭയിലെ ആന്ധ്രപ്രദേശിൽ നിന്നുള്ള അംഗങ്ങൾ
നിലമ്പൂർ മണി
മലയാള നാടകവേദിയിലെ ഒരു നടനാണ് നിലമ്പൂർ മണി. അൻപതിലധികം നാടകങ്ങളിലായി 70-ലേറെ കഥാപാത്രങ്ങളെ അവതരിപ്പിച്ചിട്ടുണ്ട്.
ജീവിതരേഖ
ഏറനാട്ടിലെ ആദ്യത്തെ മുസ്‌ലിം അധ്യാപികയായ പാത്തുമ്മ ടീച്ചറുടെയും അധ്യാപകൻ കാരക്കാട്ടിൽ മുഹമ്മദിന്റെയും മകനായി 1953-ൽ ജനിച്ചു. അബ്ദുൾ റസാക്ക് എന്നാണ് യഥാർഥ പേര്. കേരളത്തിലെ 27 സമിതികളിൽ അഭിനയിച്ചിട്ടുണ്ട്. സംഗീതനാടക അക്കാദമിയുടെ പ്രൊഫഷണൽ നാടകമത്സരത്തിൽ ഭക്തകവി പൂന്താനം എന്ന നാടകത്തിലെ അഭിനയത്തിന് 2010 ൽ കേരള സംഗീത നാടക അക്കാദമിയുടെ മികച്ച നടനുള്ള പുരസ്കാരം ലഭിച്ചു. തിരുവനന്തപുരം അക്ഷരകലയുടെ ഈ നാടകത്തിൽ പൂന്താനത്തെയാണ് മണി അവതരിപ്പിച്ചത്. കെ.ടി.മുഹമ്മദ്‌, എംടി, എൻ.എൻ.പിള്ള, ഇബ്രാഹിം വേങ്ങര, ശ്രീമൂലനഗരം വിജയൻ തുടങ്ങിയവർക്കൊപ്പം പ്രവർത്തിച്ചിട്ടുണ്ട്. പാലാ കമ്മ്യൂണിക്കേഷസിന്റെ അയൽക്കൂട്ടം എന്ന നാടകം 414 വേദികളിൽ അവതരിപ്പിച്ചു.
അവലംബം
വർഗ്ഗം:മലയാളനാടകനടന്മാർ വർഗ്ഗം:1953-ൽ ജനിച്ചവർ വർഗ്ഗം:മികച്ച നടനുള്ള കേരള സംഗീത നാടക അക്കാദമി പുരസ്കാരം ലഭിച്ചവർ
ലോക് നെസ് തടാകം
സ്കോട്ടിഷ് മലമ്പ്രദേശത്ത്, ഇൻവേർണസ് പട്ടണത്തിന് ഏകദേശം 37 കിലോമീറ്റർ (23 മൈൽ) തെക്കുപടിഞ്ഞാറായി സ്ഥിതിചെയ്യുന്ന ബൃഹത്തും ആഴമേറിയതുമായ ഒരു ശുദ്ധജലതടാകമാണ് ലോക് നെസ്സ്. തടാകത്തിന്റെ ഉപരിതലം സമുദ്രനിരപ്പിൽ നിന്ന് ഏകദേശം 16 മീറ്റർ (52 അടി) ഉയരത്തിലാണ്. ലോക് നെസ് മോൺസ്റ്റർ അഥവാ നെസ്സീ എന്നറിയപ്പെടുന്ന ഒരു നിഗൂഢ ജീവിയെ കണ്ടുവെന്ന പ്രസ്താവിക്കപ്പെടുന്നതിന്റെപേരിൽ ഈ തടാകം ഏറെ പ്രസിദ്ധമാണ്. തടാകത്തിന്റെ തെക്കേ അറ്റം ഒയിച്ച് നദിയുമായും കാലിഡോണിയൻ കനാലിന്റെ ഒരു ഭാഗം ഒയിച്ച് തടാകവുമായും ബന്ധിച്ചിരിക്കുന്നു.
പുറത്തേക്കുള്ള കണ്ണികൾ
വർഗ്ഗം:തടാകങ്ങൾ
ഐബോൾ
മുംബൈ ആസ്ഥാനമായുള്ള ഒരു ഇലക്ട്രോണിക്സ് കമ്പനിയാണ് ഐബോൾ (IBall ). മൗസ് നിർമ്മാണവുമായി കമ്പനി 2001ൽ പ്രവർത്തനം ആരംഭിച്ചു. 2011ലെ കണക്കുപ്രകാരം കമ്പനി 21 വ്യത്യസ്ത ഉല്പന്നങ്ങൾ പുറത്തിറക്കുന്നുണ്ട്. കമ്പ്യൂട്ടർ അനുബന്ധ ഉപകരണങ്ങൾ, സ്മാർട്ട്ഫോണുകൾ, ടാബ്‌ലറ്റുകൾ എന്നിവയാണ് കമ്പനിയുടെ പ്രധാന ഉൽപ്പന്നനിര. സന്ദീപ് പരശ്രാംപുരയാണ് കമ്പനിയുടെ ഡയറക്ടർ.
പേഴ്സണൽ കമ്പ്യൂട്ടറുകളുടെ ഹാർഡ്‌വെയർ ഭാഗങ്ങളും കൂടാതെ മൗസ്, സിപിയു കാബിനെറ്റ്സ്, വെബ്കാംസ് എന്നിവയും കമ്പനി ഇറക്കുമതി ചെയ്യുന്നു. വീട്ടിൽ ഉപയോഗിക്കുന്നതും കമ്പ്യൂട്ടറിനുതകുന്നതുമായ സ്പീക്കറുകൾ, ഹെഡ്ഫോൺസ്, എം.പി.ത്രീ പ്ലെയറുകൾ, മൈക്രോഫോണുകൾ, എസ്.എം.പി.എസ്., എൽ.സി.ഡി. മോനിട്ടറുകൾ, യുഎസ്ബി ഫ്ലാഷ് ഡ്രവ്, ടാബ്‌ലെറ്റ്സ് (പെൻഡ്രൈവ്സ്), ബാർകോഡ് സ്കാനറുകൾ എന്നിവ കമ്പനി നിർമ്മിക്കുകയും ചെയ്യുന്നു.
അവലംബം
വർഗ്ഗം:ഇന്ത്യയിലെ ഇലക്ട്രോണിക്സ് കമ്പനികൾ
ജയിംസ് സ്റ്റാലിൻ പെരേര
മലയാള സിനിമ അഭിനേതാവായിരുന്നു ജയിംസ് സ്റ്റാലിൻ പെരേര
2016 ജൂൺ 5 ന് മരണപ്പെട്ടു.
1977-ൽ പ്രേംനസീർ നായകനായ മോഹവും മുക്തിയും എന്ന സിനിമയിലൂടെയായിരുന്നു അരങ്ങേറ്റം. ഈ ചിത്രത്തിൽ നായികയുടെ അച്ഛനായിട്ടായിരുന്നു അഭിനയിച്ചത്. എഴുപത്തിയഞ്ചോളം സിനിമകളിൽ അഭിനയിച്ചിട്ടുണ്ട്.
അവാർഡുകൾ
സിനിമയിലെ സമഗ്ര സംഭാവനയ്ക്ക് അറ്റ്‌ലസ് ഫിലിം ക്രിട്ടിക്സ് അവാർഡ് ലഭിച്ചിട്ടുണ്ട്
കുടുംബം
ഭാര്യ - അധ്യാപികയായ മോളി സ്റ്റാലിൻ. മക്കൾ: രാജേഷ്, അനൂപ്
അവലംബം
വർഗ്ഗം:മലയാളചലച്ചിത്രനടന്മാർ
റിത ലെവി-മൊണ്ടാൽസിനി
വൈദ്യശാസ്ത്രത്തിൽ നോബൽ സമ്മാന ജേതാവായ ശാസ്ത്രജ്ഞയായിരുന്നു റിത ലെവി-മൊണ്ടാൽസിനി(22 ഏപ്രിൽ 1909 -30 ഡിസംബർ 2012). കോശങ്ങളുടെ പ്രവർത്തനത്തെ കുറിച്ചുള്ള ഗവേഷണത്തിൽ നിർണായകമായ ഗവേഷണങ്ങൾ നടത്തി. ഇറ്റലിയിലെ ഏറ്റവും പ്രശസ്തരായ ശാസ്ത്രജ്ഞരിൽ ഒരാളായ ലെവി-മൊണ്ടാൽസിനിക്ക് 1986ലാണ് സ്റ്റാൻലി കോഹനൊപ്പം നോബൽ പുരസ്‌കാരം ലഭിച്ചത്.
ജീവിതരേഖ
1909 ഏപ്രിൽ 22ന് ഗണിതശാസ്ത്രജ്ഞനായ അഡിമോ ലെവിയുടെയും ചിത്രകാരി അഡെലെ മൊണ്ടാൽസിനിയുടെയും ഇരട്ടമക്കളിൽ ഒരാളായി ടുറിനിൽ റീത്തയുടെ ജനിച്ചു. അവൾക്കൊപ്പം ജനിച്ച പൌല പിൽക്കാലത്ത് പ്രശസ്ത ചിത്രകാരിയായി പേരുനേടി. മൂത്ത സഹോദരൻ ജിനോ വാസ്തുശിൽപ്പിയെന്നനിലയിൽ ശ്രദ്ധേയങ്ങളായ പരീക്ഷണങ്ങൾക്ക് തുടക്കമിട്ടയാളായിരുന്നു.
1936ൽ ബിരുദം നേടി. ന്യൂറോളജിയിലും സൈക്യാട്രിയിലും ഉപരിപഠനത്തിനായിരുന്നു ആഗ്രഹം. എന്നാൽ അക്കൊല്ലം മുസോളിനി പുറപ്പെടുവിച്ച ഉത്തരവ് വിനയായിത്തീരുകയായിരുന്നു. ആര്യന്മാരല്ലാത്തവരെ അക്കാദമിക്-പ്രൊഫഷണൽ രംഗങ്ങളിൽനിന്ന് മാറ്റിനിർത്തണമെന്നതായിരുന്നു അതിന്റെ ഊന്നൽ. അങ്ങനെ റീത്തയുടെ ജൂത പശ്ചാത്തലം ഉപരിപഠനത്തിന് തടസ്സമായി.
റിത ഫാസിസ്റ്റ് ഭീകരതയുടെ കെടുതികൾ ഏറെ അനുഭവിച്ചാണ് തന്റെ ഗവേഷണവുമായി മുന്നോട്ടുപോയത്. 1936ൽ വൈദ്യശാസ്ത്രത്തിൽ ബിരുദപഠനം പൂർത്തിയാക്കി. എന്നാൽ, ജൂതന്മാർ ജോലി ചെയ്യുന്നത് ഫാസിസ്റ്റ് സർക്കാർ വിലക്കിയതിനെ തുടർന്ന് വീട്ടിൽ ഒരുക്കിയ താൽക്കാലിക പരീക്ഷണശാലയിൽ വച്ചായിരുന്നു ഗവേഷണങ്ങൾ നടത്തിയിരുന്നത്. ജർമനി ഇറ്റലി ആക്രമിച്ചതോടെ 1943 വരെ ഇവരുടെ കുടുംബം ഒളിവിൽ കഴിയുകയായിരുന്നു.ജർമനി ഇറ്റലി ആക്രമിച്ച സാഹചര്യത്തിൽ തന്റെഗവേഷണവുമായി മുന്നോട്ടുപോകാൻ യു.എസിലേക്ക് കുടിയേറുകയായിരുന്നു. യു.എസിൽ വെച്ചാണ് ഇവർ കോശങ്ങളുടെ വളർച്ചാഗതിയെ നിർണയിക്കുന്ന ഘടകങ്ങൾ ഗവേഷണത്തിലൂടെ കണ്ടെത്തിയത്. ഈ ഗവേഷണത്തിനാണ് ഇവർക്ക് നോബൽ പുരസ്‌കാരം ലഭിച്ചത്. ആഫ്രിക്കയിൽ സന്നദ്ധപ്രവർത്തനങ്ങൾക്കായി ലെവി-മൊണ്ടാൽസിനി ഫൗണ്ടേഷൻ ആരംഭിച്ചു.
സിക്ക വൈറസ്
ഫ്ലാവിവിറിഡേ എന്ന വൈറസ് കുടുംബത്തിലെ ഫ്ലാവിവൈറസ് ജനുസിലെ ഒരു അംഗമാണ് സിക്ക വൈറസ് (Zika virus (ZIKV)) പകൽ പറക്കുന്ന ഈഡിസ്‌ ജനുസിലെ ഈഡിസ്‌ ഈജിപ്തി പോലുള്ള കൊതുകുകളാണ് ഇവ പകർത്തുന്നത്. മനുഷ്യരിൽ സിക്ക പനി എന്നു പേരുള്ള ലഘുപനി വരാൻ ഇവ ഇടയാക്കുന്നു. 1950 -കൾ മുതൽ ആഫ്രിക്കയിലെയും ഏഷ്യയിലെയും ഒരു ചെറിയ മധ്യരേഖാപ്രദേശത്തുമാത്രം ഈ പനി കാണപ്പെട്ടിരുന്നു. 2014 ആയപ്പോഴേക്കും ഈ വൈറസ് പസഫിക് സമുദ്രത്തിലെ ഫ്രഞ്ച് പോളിനേഷ്യയിലേക്കും പിന്നീട് ഈസ്റ്റർ ദ്വീപ് 2015 -ൽ മെക്സിക്കോ, മധ്യ അമേരിക്ക, കരീബിയൻ, തെക്കേ അമേരിക്ക എന്നിവിടങ്ങളിലേക്കും പകർച്ചവ്യാധിയുടെ കണക്ക് വ്യാപിച്ചു.
2016 -ന്റെ തുടക്കത്തിൽ സിക്ക വൈറസ് അമേരിക്കയിലെങ്ങും ചരിത്രത്തിൽ ഇന്നേവരെയുള്ള ഏറ്റവും മാരകമായ രീതിയിൽ പടരുകയാണ്. 2015 ഏപ്രിലിൽ ബ്രസീൽ+ബ്രസീലിൽ തുടങ്ങിയ ഈ പൊട്ടിപ്പുറപ്പെടൽ തെക്കേ അമേരിക്കയിലെ മറ്റു രാജ്യങ്ങളിലേക്കും മധ്യ അമേരിക്കയിലേക്കും കരീബിയനിലേക്കും എത്തുകയാണ്. 2016 അവസാനത്തോടെ അമേരിക്ക മുഴുവൻ വ്യാപിക്കാൻ ഇടയുണ്ടെന്ന് ലോകാരോഗ്യ സംഘടന മുന്നറിയിപ്പി നൽകിയിട്ടുണ്ട്.
എം.എസ്. ധോണി: ദി അൺടോൾഡ് സ്‌റ്റോറി
2016-ൽ നീരജ് പാണ്ഡെ രചനയും സംവിധാനയും നിർവഹിച്ച് പുറത്തിറങ്ങിയ ഇന്ത്യൻ ബോളിവുഡ് ചലച്ചിത്രമാണ് '''എം. എസ്. ധോണി: ദി അൺടോൾഡ് സ്‌റ്റോറി'''. ഇന്ത്യൻ ദേശീയ ക്രിക്കറ്റ് ടീമിന്റെ മുൻ ടെസ്റ്റ്, ഏകദിന, ട്വന്റി -20 ക്യാപ്റ്റനായിരുന്ന മഹേന്ദ്ര സിങ് ധോണിയുടെ ജീവചരിത്രമാണ് ഈ ചലചിത്രം. ഈ ചിത്രത്തിൽ സുശാന്ത് സിങാണ് ധോണിയുടെ വേഷം അവതരിപ്പിച്ചിരുകുന്നത്. ദിഷ പതാനി, കിയറാ അദ്വാനി, അനുപം ഖേർ എന്നിവരാണ് മറ്റു കഥാപാത്രങ്ങളെ അവതരിപ്പിക്കുന്നത്.
2016 സെപ്തംബർ 30 ന് ഫോക്സ് സ്റ്റാർ സ്റ്റുഡിയോസ് ഈ ചിത്രം പുറത്തിറക്കി. ഹിന്ദി ഭാഷക് പുറമേ തമിഴ്, തെലുങ്ക്, മറാഠി ഭാഷകളിലും ചിത്രം ഡബ്ബ് ചെയ്യപ്പെട്ടു. എതിർപ്പ് കാരണം മറാഠി റിലീസ് പിന്നീട് റദ്ദാക്കിയിരുന്നു. റിലീസ് ചെയ്തതിനു ശേഷം ഈ ചിത്രം വാണിജ്യപരമായ വിജയമായിരുന്നു. 2016 ലെ ഏറ്റവും ഉയർന്ന വരുമാനം നേടുന്ന അഞ്ചാമത്തെ ബോളിവുഡ് ചിത്രമാണിത്. 1.16 ബില്യൺ ഡോളർ (16 മില്യൺ ഡോളർ) വരുമാനമാണ് ചിത്രം നേടിയത്.
റിലീസ്
ലഘുചിത്രം|എം. എസ്. ധോണി:ദി അൺടോൾഡ് സ്‌റ്റോറി എന്ന ചിത്രത്തിന്റെ പ്രൊമോഷന്റെ ഭാഗമായ ചടങ്ങിൽ ദിഷ പതാനി|180x180px|പകരം=എം. എസ്. ധോണി: ദി അൺടോൾഡ് സ്‌റ്റോറി എന്ന ചിത്രം ഇന്ത്യയിലും അന്തർദേശീയമായും 61 രാജ്യങ്ങളിൽ ഏകദേശം 4500 സ്ക്രീനുകളിൽ ഒക്ടോബർ 2 നുള്ളിൽ റിലീസ് ചെയ്തു.
സംഗീതം
അമൽ മല്ലികാണ് ഈ ചിത്രത്തിന്റെ സംഗീത സംവിധാനം നിർവ്വഹിച്ചത്. സിനിമയുടെ സംഗീത അവകാശം ടി സീരീസ് സ്വന്തമാക്കി. 10 ഗാനങ്ങൾ ആണ് ചിത്രത്തിൽ ഉള്ളത്. അർമാൻ മാലിക്, അർജിത് സിംഗ്, സിദ്ധാർഥ ബസ്റൂർ, റോച്ചക് കോലി, പലക് മുഛൽ എന്നിവരാണ് ഗാനങ്ങൾ ആലപിച്ചത്. തമിഴ്, തെലുങ്ക്, മറാഠി എന്നീ മൂന്ന് ഭാഷകളിലായി വ്യത്യസ്ത ഗാന പതിപ്പുകൾ പുറത്തിറക്കി. തമിഴ് വരികൾ പി. വിജയും, തെലുഗു വരികൾ ചൈതന്യ പ്രസാദും, മറാഠി വരികൾ ഗുരു തകുറും ആണ് രചിച്ചത്.
എൻസെ ഇക്പെ-എറ്റിം
ഒരു നൈജീരിയൻ നടിയാണ് എൻസെ ഇക്പെ-എറ്റിം. 2008-ൽ റീലോഡഡ് എന്ന ചിത്രത്തിലെ അഭിനയത്തിന് അവർ പ്രശസ്തയായി. റീലോഡഡ്, മിസ്റ്റർ ആൻഡ് മിസിസ് എന്നീ ചിത്രങ്ങളിലെ അഭിനയത്തിന് യഥാക്രമം അഞ്ചാമത്തെയും എട്ടാമത്തെയും ആഫ്രിക്കൻ മൂവി അക്കാദമി അവാർഡുകളിൽ മികച്ച നടിയായി അവർ തിരഞ്ഞെടുക്കപ്പെട്ടു. 2014-ൽ, "ജേർണി ടു സെൽഫ്" എന്ന ചിത്രത്തിലെ "Nse" എന്ന കഥാപാത്രത്തിന്റെ അഭിനയത്തിന് 2014-ലെ ആഫ്രിക്ക മാജിക് വ്യൂവേഴ്‌സ് ചോയ്‌സ് അവാർഡിൽ ഒരു നാടകത്തിലെ മികച്ച നടിക്കുള്ള അവാർഡ് അവർ നേടി.
മുൻകാലജീവിതം
1974 ഒക്‌ടോബർ 21-ന് ലാഗോസിലാണ് എറ്റിം ജനിച്ചത്. കടുന സ്‌റ്റേറ്റിലെ അവ നഴ്‌സറി സ്‌കൂളിലും കമാൻഡ് പ്രൈമറി സ്‌കൂളിലും എറ്റിം പഠിച്ചു, അവിടെ നിന്ന് ജോസിലെ സെന്റ് ലൂയിസ് കോളേജിലും ജോസ്, ഇലോറിൻ എന്നിവിടങ്ങളിലെ ഫെഡറൽ ഗവൺമെന്റ് കോളേജുകളിലും പഠനം തുടർന്നു. തന്റെ പിതാവിന്റെ സെൻട്രൽ ബാങ്ക് ഓഫ് നൈജീരിയയിലെ ജോലി കാരണം തന്റെ കുടുംബം പലപ്പോഴും നൈജീരിയയിലെ വിവിധ പ്രദേശങ്ങളിലേക്ക് മാറ്റപ്പെട്ടുവെന്ന് അവർ പറഞ്ഞു. കാലബാർ സർവകലാശാലയിൽ നിന്നാണ് എറ്റിം തിയേറ്റർ ആർട്‌സിൽ ആദ്യ ബിരുദം നേടിയത്.
സ്വകാര്യ ജീവിതം
ആറ് മക്കളിൽ ആദ്യത്തെയാളാണ് എറ്റിം. ടൂൾസുമായുള്ള ഒരു അഭിമുഖത്തിൽ, തനിക്ക് കൊക്കേഷ്യൻ ഗോഡ് പാരന്റ്‌സ് ഉണ്ടെന്ന് അവർ പറഞ്ഞു. അവർ തന്റെ ബാല്യകാല സുഹൃത്തായ ക്ലിഫോർഡ് സുലെയെ 2013 ഫെബ്രുവരി 14-ന് ലാഗോസ് രജിസ്ട്രിയിൽ വച്ച് വിവാഹം കഴിച്ചു. സിവിൽ യൂണിയന് കഴിഞ്ഞ് കുറച്ച് മാസങ്ങൾക്ക് ശേഷം യഥാക്രമം അക്വാ ഇബോം സ്റ്റേറ്റിലെയും ലാഗോസ് സ്റ്റേറ്റിലെയും അവരുടെ ജന്മനാട്ടിൽ ഒരു പരമ്പരാഗത വിവാഹ ചടങ്ങ് നടന്നു. മിഡിൽസെക്‌സ് യൂണിവേഴ്‌സിറ്റിയിലെ സീനിയർ ലക്ചററായ ഭർത്താവിനൊപ്പം അവർ ഇപ്പോൾ ലണ്ടനിൽ താമസിക്കുന്നു.
2020 മാർച്ച് 20 വെള്ളിയാഴ്ച, ഫെഡറൽ ആരോഗ്യ മന്ത്രാലയം പറയുന്നതനുസരിച്ച്, കൊറോണ വൈറസ് ഏറ്റവും കൂടുതൽ ബാധിച്ച സ്ഥലങ്ങളിലൊന്നായ യുണൈറ്റഡ് കിംഗ്ഡത്തിൽ നിന്ന് തിരിച്ചെത്തിയതായി അവർ തന്റെ ഇൻസ്റ്റാഗ്രാം പേജിൽ പോസ്റ്റ് ചെയ്തു. എന്നിരുന്നാലും, സ്വയം ഒറ്റപ്പെടാനുള്ള നാഷണൽ സെന്റർ ഫോർ ഡിസീസ് കൺട്രോളിന്റെ (എൻസിഡിസി) നിർദ്ദേശങ്ങൾ അവർ പാലിച്ചു. റീത്ത ഡൊമിനിക്, ചിക്ക ഇകെ, ഇയാബോ ഓജോ തുടങ്ങിയ സഹപ്രവർത്തകരിൽ നിന്ന് അവർക്ക് പിന്തുണ ലഭിച്ചു.
കരിയർ
18-ാം വയസ്സിൽ, എറ്റിം യൂണിവേഴ്സിറ്റിയിൽ സ്റ്റേജിൽ അഭിനയിക്കാൻ തുടങ്ങി. അവരുടെ ആദ്യത്തെ ടെലിവിഷൻ അവതരണം ഫാമിലി സോപ്പ് ഇൻഹെറിറ്റൻസിലായിരുന്നു. യൂണിവേഴ്സിറ്റിയിൽ നിന്ന് ബിരുദം നേടിയ ശേഷം, റാംസെ നൗ, റീത്ത ഡൊമിനിക്, ഇനി എഡോ, ഡെസ്മണ്ട് എലിയറ്റ് എന്നിവരോടൊപ്പം എമെം ഐസോങ്ങിന്റെ റീലോഡഡ് എന്ന ചിത്രത്തിലൂടെ തിരിച്ചുവരവ് നടത്തുന്നതിന് മുമ്പ് അവർ സിനിമാ വ്യവസായത്തിൽ നിന്ന് താൽക്കാലികമായി വിട്ടുനിന്നു.
2019 ഡിസംബറിൽ, ഹ്യുമാനിറ്റീസിനായുള്ള സൂപ്പർനോവ സീരീസിന് കീഴിലുള്ള വിഷ്വൽ കോലാബറേറ്റീവ് പോളാരിസ് കാറ്റലോഗിൽ Nse Etim ഫീച്ചർ ചെയ്യപ്പെട്ടു. വില്യം കൂപ്പൺ, ബിസില ബൊക്കോക്കോ, അഡെ അഡെകോള പോലുള്ള ആളുകൾക്കൊപ്പം അവർ അഭിമുഖം നടത്തി.
2020-ൽ, ടോപ്പ് ഓഷിൻ സംവിധാനം ചെയ്ത 2018 ലെ ന്യൂ മണി എന്ന സിനിമയുടെ തുടർച്ചയായ ക്വാംസ് മണിയുടെ അഭിനേതാക്കളിൽ അവർ ഉണ്ടായിരുന്നു. ഒരു സെക്യൂരിറ്റി ഗാർഡ് (ക്വാം) പെട്ടെന്ന് ഒരു കോടീശ്വരനാകുമ്പോൾ എന്താണ് സംഭവിക്കുന്നതെന്ന് തുടർന്നുള്ള കഥ പിന്തുടരുന്നു. Falz, Toni Tones, Jemima Osunde, Blossom Chukwujekwu, Nse Ikpe-Etim എന്നിവരാണ് പുതിയ അഭിനേതാക്കളെ നയിച്ചത്.
2021 ഫെബ്രുവരിയിൽ റിച്ചാർഡ് മോഫ്-ഡാമിജോ, സൈനബ് ബലോഗുൻ എന്നിവർക്കൊപ്പം സെയ് ബാബറ്റോപ്പ് ചലച്ചിത്രസംവിധാനമായ ഫൈൻ വൈനിൽ പ്രധാന വേഷം ചെയ്തു.
പുറംകണ്ണികൾ
വർഗ്ഗം:നൈജീരിയൻ ചലച്ചിത്രനടികൾ വർഗ്ഗം:1974-ൽ ജനിച്ചവർ
കുണ്ടുസ് നദി
കുണ്ടുസ് നദി ( د کندز سیند  ;    ) വടക്കൻ അഫ്ഗാനിസ്ഥാനിലെ അമു ദര്യയുടെ ഒരു പോഷകനദിയാണ്. ഇത് ഉയർന്നു ബാമിയാൻ പ്രവിശ്യ യിൽ ഹിന്ദു കുഷ് മേഖലയിൽ ആരംഭിക്കുന്നു, അതിന്റെ മുകളിലെ എത്തുന്നത് ൽ പുറമേ ബാമിയാൻ നദി അല്ലെങ്കിൽ സുര്ഖബ് പുഴ എന്നും അറിയപ്പെടുന്നു. കുണ്ടുസ് പ്രവിശ്യയിലൂടെ കടന്നുപോയ ശേഷം കുണ്ടുസ് നദി അമു ദാര്യയിൽ ലയിക്കുന്നു.
യാത്രാപഥം
ബമിയാൻ പ്രവിശ്യയിലെ കോ-ഇ-ബാബ ശ്രേണിയുടെ വടക്കുവശത്തുള്ള ഹിമാനി പ്രദേശത്ത് ബമിയാൻ പട്ടണത്തിന് തെക്ക് പടിഞ്ഞാറ് ഏകദേശം 20കിലോമീറ്റർ മാറി,കുണ്ടുസ് നദി തുടങ്ങുന്നു.ഇവിടെ നദി ബമിയാൻ നദി എന്നറിയപ്പെടുന്നു. വടക്ക് ഹിന്ദു കുഷിന്റെ പടിഞ്ഞാറ് ഭാഗത്തെ തെക്ക് കോ-ഇ-ബാബയിൽ നിന്ന് വേർതിരിക്കുന്ന ആഴത്തിലുള്ള താഴ്വരയിലാണ് ഇത് കിഴക്കോട്ട് ഒഴുകുന്നത്. ഏകദേശം 50 കി.മീ കഴിഞ്ഞാൽ അത് കൂർത്ത് വടക്ക് വളഞ്ഞ് ഹിന്ദു കുഷ് പർവ്വതം കടക്കുന്നു. അത് പിന്നീട് കിഴക്ക്-വടക്ക്-കിഴക്ക് തിരിയുകയും ബാഗ്ലാൻ പ്രവിശ്യയിൽ പ്രവേശിക്കുകയും ചെയ്യുന്നു. അവിടെ നദി സുർഖബ് എന്നറിയപ്പെടുന്നു.
ഇത് ഹിന്ദു കുഷിന്റെ വടക്കൻ താഴ്വാരത്തിനു സമാന്തരമായി 80 -ലധികം കി.മീസഞ്ചരിക്കുന്നു. അതിന്റെ വലത് കരയിൽനിന്ന് നിരവധി ചെറിയ പോഷകനദികൾ ലഭിക്കുന്നു.
ദോഷി പട്ടണത്തിൽ നിന്ന് കിഴക്ക് നിന്ന് ഒഴുകുന്ന ഒരു വലിയ പോഷകനദിയായ അൻഡറാബ് ലഭിക്കുന്നു. ഇത് പിന്നീട് വടക്ക് ബാഗ്ലാൻ, കുണ്ടുസ് പ്രവിശ്യകൾ കടന്നു അമു ദര്യയിലേക്ക് ഒഴുകുന്നു,.
കുണ്ടുസ് നഗരം കഴിഞ്ഞാൽ, നദി അമു ദര്യയിലേക്ക് ഒഴുകുന്നതിനുമുമ്പ്.അതിന്റെ ഏറ്റവും വലിയ പോഷകനദിയായ ഖാനാബാദ് നദിയെ കണ്ടുമുട്ടുന്നു,
ഒഴുക്ക് നിരക്കുകൾ
പുലി കുമ്രിയിൽ 15 വർഷമായി (1950-1965) നദിയുടെ ഒഴുക്ക് നിരക്ക് നിരീക്ഷിക്കപ്പെട്ടു, അവിടെ നദി അമു ദര്യ സമതലത്തിൽ എത്തുന്നു.
പുലി ഖുമ്രിയിൽ, 17,250 ചതുരശ്ര കിലോമീറ്റർ തടത്തിൽ നിന്ന്. വാർഷിക ശരാശരി ഒഴുക്ക് സെക്കൻഡിൽ 67.6 m³ ആയിരുന്നു,
പരാമർശങ്ങൾ
<templatestyles src="Module:Coordinates/styles.css"> വർഗ്ഗം:അഫ്ഗാനിസ്താനിലെ നദികൾ
റിഗോ 23
ജീവിതരേഖ
പോർച്ചുഗീസ് ദ്വീപായ മദീരയിൽ 1966ൽ ജനിച്ചു. സാൻ ഫ്രാൻസിസ്കോയിലെ ആർട് ഇൻസ്റ്റിറ്റ്യൂട്ടിൽ നിന്നു ഫൈൻ ആർട്സിൽ ബിരുദവും സ്റ്റാൻഫോർഡ് യൂണിവേഴ്സിറ്റിയിൽ നിന്നു ബിരുദാനന്തര ബിരുദവും നേടി. കോളജ് പഠനകാലത്തു തന്നെ വരയുടെ ലോകത്തു സജീവമായി. 1995ൽ ‘റിഗോ 95” എന്നും 1997ൽ ‘റിഗോ 97” എന്നും പേരു മാറ്റിയ ഈ കലാകാരൻ 2003 മുതൽ ‘റിഗോ 23” എന്ന പേരിലാണ് അറിയപ്പെടുന്നത്. 1990കളിൽ സാൻഫ്രാൻസിസ്കോയിലെ ചുവർ ചിത്രകലാ പ്രസ്ഥാനവുമായി ബന്ധപ്പെട്ടും ഇദ്ദേഹം പ്രവർത്തിച്ചിട്ടുണ്ട്. വാസ്കോ ഡ ഗാമയുടെ ക്രൂരകൃത്യങ്ങളാണ് റിഗോയുടെ ഇൻസ്റ്റേലനു വിഷയം.
എക്കോ അർമദ
കൊച്ചി-മുസിരിസ് ബിനാലെയിൽ റിഗോ 23 അവതരിപ്പിച്ച ഇൻസ്റ്റളേഷനാണ് എക്കോ അർമദ. മുളയും ഇരുമ്പുവളയങ്ങളും കയറുമെല്ലാം ചേർത്താണ് ഇൻസ്റ്റലേഷന്റെ മുഖ്യഭാഗം നിർമിച്ചത്. പത്തു മീറ്റർ നീളമുള്ള, സിലിണ്ടർ രൂപത്തിലുള്ള ഈ കലാ ശിൽപ്പത്തിന്റെ ഒരു വശത്തുനിന്ന് നോക്കിയാൽ മറുവശത്ത് വല്ലാർപാടം കണ്ടെയ്നർ ടെർമിനൽ കാണാം. ഇൻസ്റ്റലേഷന്റെ വശങ്ങളിലായി 270 മുളവിളക്കുകൾ സ്ഥാപിച്ചിട്ടുണ്ട്. പോർച്ചുഗീസുകാർ കൊച്ചിയിൽ അവശേഷിപ്പിച്ച കാപ്പിരി മിത്തിന്റെ ചുവടുപിടിച്ചാണ് ഇൻസ്റ്റലേഷൻ തയ്യാറാക്കുന്നത്. പോർച്ചുഗീസുകാർ അടിമവേലക്ക് കൊണ്ടുവന്ന കാപ്പിരികളെ 1663 ൽ മടക്കയാത്രക്കുമുമ്പ് അവർ കൊന്നൊടുക്കിയശേഷം ആ ആത്മാക്കളെ, തങ്ങൾ മണ്ണിൽ കുഴിച്ചിട്ട നിധിപേടകങ്ങൾക്ക് കാവലേൽപ്പിച്ചെന്നാണ് സങ്കൽപ്പം. വാസ്കോ ഡ ഗാമ കൊല ചെയ്ത തലപ്പണ നമ്പൂതിരി എന്ന പുരോഹിതനുമായി ബന്ധപ്പെട്ട കഥയുമായി ചേർത്താണ് റിഗോ23 തന്റെ ഇൻസ്റ്റലേഷന്റെ മറ്റൊരു ഭാഗം തയ്യാറാക്കിയിരിക്കുന്നത്. ഇയാളുടെ ചെവികൾ അറുത്തുമാറ്റി പട്ടിയുടെ ചെവികൾ വെച്ചുപിടിപ്പിച്ചതായാണ് വിശ്വാസം. പോർച്ചുഗീസുകാരുമായുള്ള പോരാട്ടത്തിൽ മരണമടഞ്ഞവർക്കുള്ള ആദരവായാണ് മുളയും കയറുമെല്ലാമുള്ള വലിയ കുഴലിന്റെ വശങ്ങളിൽ വിളക്കുകൾ കത്തിക്കുന്നത്. കൊച്ചി സ്വദേശിയായ ജോർജ് തുണ്ടിപ്പറമ്പിൽ (റോയ്) രചിച്ച ഇംഗ്ലീഷ് നോവൽ 'മായ'യുടെ ഇതിവൃത്തമാണ് ഡച്ച് സെമിത്തേരിയും കാപ്പിരിയും.
പുരസ്കാരങ്ങൾ
1999 Biennal Award, The Louis Comfort Tiffany Foundation, New York, NY
2006 Eureka Fellowship, Fleishhacker Foundation, CA
2007 Howard Fellowship, Brown University, Providence, RI;
പുറം കണ്ണികൾ
വർഗ്ഗം:പോർച്ചുഗീസ് കലാകാരന്മാർ വർഗ്ഗം:പോർച്ചുഗീസ് ചിത്രകാരന്മാർ വർഗ്ഗം:1966-ൽ ജനിച്ചവർ
മമ്പുറം മഖാം
കേരളത്തിലെ പ്രശസ്തമായ മുസ്‌ലിം തീർഥാടന കേന്ദ്രമാണ് മമ്പുറം മഖാം. മലപ്പുറം ജില്ലയിൽ തിരൂരങ്ങാടിക്കടുത്തുള്ള മമ്പുറത്ത് കടലുണ്ടിപ്പുഴയുടെ തീരത്താണ് ഇത് സ്ഥിതി ചെയ്യുന്നത്. മമ്പുറം തങ്ങൾ തറമ്മൽ തങ്ങൾമാർ എന്നീപേരുകളിൽ പ്രസിദ്ധരായ യമനി സാദാത്തുമാരുടെ കുടുംബാംഗങ്ങളാണ് ഇവിടം മറമാടപ്പെട്ടിട്ടുള്ളത്. സയ്യിദ് ഹസ്സൻ ജിഫ്രി (....-1767) സയ്യിദ് അലവി (1753-1844) എന്നിവരാണ് ഇവിടം അന്ത്യവിശ്രമം കൊള്ളുന്നവരിൽ പ്രധാനികൾ.. ആത്മീയനായകൻ, സമുദായ നേതാവ്, മതപണ്ഡിതൻ എന്നീ നിലകളിൽ പ്രശസ്തമായിരുന്ന സയ്യിദ് അലവി സ്വാതന്ത്ര്യസമര സേനാനിയും സാമൂഹിക പരിഷ്‌കർത്താവുമായിരുന്നു. ഇസ്ലാമിക വിജ്ഞാനീയങ്ങളിൽ അവഗാഹം നേടിയ അലവി തങ്ങൾ 17-ാം വയസ്സിലാണ് കോഴിക്കോട്ടെത്തുന്നത്. പിന്നീട് മമ്പുറത്ത് താമസമാക്കിയതിനെ തുടർ ന്നാണ് മമ്പുറം തങ്ങൾ എന്ന പേരിൽ അദ്ദേഹം പ്രശസ്തനാകുന്നത്. യമനിലെ തരീമിൽ ജനിച്ച അദ്ദേഹത്തിന്റെ കുടുംബവേരുകൾ പ്രവാചകപുത്രി ഫാത്തിമയിൽ സന്ധിക്കുന്നതായി പറയപ്പെടുന്നു. കേരളത്തിലെ ഏറ്റവും തിരക്കുള്ള മുസ്ലിം തീർത്ഥാടന കേന്ദ്രങ്ങളിൽ ഒന്നാണ് മമ്പുറം മഖാം. ദക്ഷിണേന്ത്യയുടെ വിവിധ ഭാഗങ്ങളിൽ നിന്നായി നൂറുകണക്കിനുപേർ ദിവസവും ഇവിടെ എത്തുന്നു. സന്ദർശകർക്ക് ആത്മീയ ചൈതന്യം പകരുന്നതോടൊപ്പം കൊളോണിയൽ വിരുദ്ധ പോരാട്ടങ്ങൾക്ക് ഊർജ്ജം പകർന്ന ചരിത്രഭൂമികൂടിയാണ് മമ്പുറം.
ചരിത്രം
ലഘുചിത്രം|മമ്പുറം മഖാമിലേക്കുള്ള ആദ്യ കാല കടവ് വഴി യമനിലെ ഖാദിരിയ്യ - ബാ അലവിയ്യ സൂഫി ആചാര്യൻ ഹസ്സൻ ജിഫ്രി മത പ്രചരണാർത്ഥം മമ്പുറത്ത് താമസം ആരംഭിച്ചതോടു കൂടിയാണ് ആത്മീയ കേന്ദ്രമെന്ന നിലയിൽ മമ്പുറം ശ്രദ്ധിക്കപ്പെട്ടു തുടങ്ങുന്നത്. ആദ്യ കാലങ്ങളിൽ ഹസ്സൻ ജിഫ്രിയെ കാണാനായി അദ്ദേഹം പണിത സാവിയ ലക്ഷ്യമാക്കിയായിരുന്നു തീർത്ഥാടകർ എത്തി തുടങ്ങിയത്. ഹസ്സൻ ജിഫ്രിയുടെ മരണ ശേഷം മമ്പുറത്തെത്തി സാവിയ ഏറ്റെടുത്ത അനന്തരവനും, സൂഫി ആചാര്യനുമായ സയ്യിദ് അലവി എന്ന മമ്പുറം തങ്ങളാണ് ഹസ്സൻ ജിഫ്രിയുടെ കല്ലറയ്ക്കു മുകളിൽ കുടീരം പണിഞ്ഞു വികസിപ്പിക്കുന്നത്. ഓല മേഞ്ഞു പണിതിരുന്ന കല്ലറ തറമ്മൽ മഖാം എന്ന സ്മൃതി മണ്ഡപമായി പ്രസിദ്ധിയാർജ്ജിച്ചു. . ഹസ്സൻ ജിഫ്രിയുടെ മഖ്ബറ സന്ദർശിക്കാനും, സയ്യിദ് അലവി നേതൃത്വം നൽകുന്ന ഹൽഖകളിൽ പങ്കെടുക്കാനും അക്കാലത്ത് തന്നെ തീർത്ഥാടക പ്രവാഹം ഉണ്ടായിരുന്നു. സയ്യിദ് അലവിയുടെ കാലത്ത് തന്നെ അലവിയുടെ ആശീർവാദത്തോടെ കറാച്ചിക്കാരനായ വ്യാപാരി ഒരിക്കൽ കൂടി മഖാം നവീകരണം നടത്തിയിട്ടുണ്ട്.
മമ്പുറം സയ്യിദ് അലവിയുടെ മരണ ശേഷം ഹസ്സൻ ജിഫ്രിയുടെ കല്ലറയ്ക്കരികെ അദ്ദേഹത്തെയും അടക്കം ചെയ്തു. മകൻ സയ്യിദ് ഫസലായിരുന്നു അക്കാലങ്ങളിൽ മഖാം അധികാരി. ഫസലിനെയും കുടുംബത്തെയും ബ്രിട്ടീഷുകാർ മെക്കയിലേക്കു നാട് കടത്തിയപ്പോൾ സഹോദരി ശരീഫ കുഞ്ഞിബീവിയുടെ ഭർത്താവ് അലവി ജിഫ്രിക്കും, പിതൃവ്യ പുത്രനായ മുഹമ്മദ് അലി മൗലദ്ദവീലക്കുമായി മഖാമിൻറെയും, പള്ളിയുടെയും ഉത്തരവാദിത്തം ഏൽപ്പിച്ചിട്ടാണ് സയ്യിദ് ഫസൽ യാത്ര തിരിച്ചത്. ഇവർക്ക് ശേഷം സയ്യിദ് അലവിയുടെ പൗത്രനായ അബ്ദുല്ല ജിഫ്രി പരിപാലന ചുമതല ഏറ്റെടുത്തു. മഖാമും പള്ളിയും മനോഹരമാക്കി പണിതത് ഇദ്ദേഹമാണ്. ഇദ്ദേഹത്തിന് ശേഷം താവഴിയായി അധികാരം കൈമാറിവന്നു. 1998 ഇൽ മുക്ത്യാർ അവകാശമുള്ള അവകാശികൾ ജിഫ്രി കുടുംബം മഖാമിൻറെ സംരക്ഷണത്തിന്റെ ഉത്തരവാദിത്തം ദാറുൽ ഹുദാ മാനേജ്മെന്റിനു കൈമാറി. ദാറുൽ ഹുദയുടെ കീഴിൽ മഖാമിലെ നവീകരണ പ്രവർത്തികൾ നടന്നു വരുന്നു.
ബ്രിട്ടീഷ് ഭരണകാലത്ത് അവരുടെ കരിമ്പട്ടികയിൽ പെട്ടതായിരുന്നു ഈ മഖാമും ദർഗ്ഗയും. സയ്യിദ് അലവിയും, സയ്യിദ് ഫസലും ബ്രിട്ടീഷ് വിരുദ്ധ പോരാട്ടത്തിന് ചുക്കാൻ പിടിച്ചത് ഈ മഖാം കേന്ദ്രമാക്കിയായിരുന്നു. മലപ്പുറം, മുട്ടുചിറ. പുല്ലാര, ചേറൂർ ,ഓമാനൂർ തുടങ്ങി 1790 - 1921 കാലഘട്ടത്തിൽ ഉണ്ടായ എല്ലാ ലഹളകൾക്കു മുൻപ് മാപ്പിള പോരാളികൾ ഇവിടം സന്ദർശിച്ചു അനുഗ്രഹം തേടിയിരുന്നു. 1850 ഉകളിൽ മമ്പുറം മഖാം അടക്കമുള്ള ശവകുടീരങ്ങൾ അടിച്ചു നിരത്തി ഭൗതികാവശിഷ്ടങ്ങൾ നാടുകടത്തി തകർക്കപ്പെട്ട ജാറങ്ങളുടെ സ്ഥാനത്ത് കൃഷി നടത്തുക എന്ന തീരുമാനം മലബാറിലെ ബ്രിട്ടീഷ് അധികാരികൾ ഗവർണ്ണറുടെ മുൻപാകെ സമർപ്പിച്ചുവെങ്കിലും ഉണ്ടായേക്കാവുന്ന ദൂരവ്യാപക പ്രത്യാഘാതങ്ങൾ ഭയന്ന ഗവർണ്ണർ തീരുമാനം മരവിപ്പിക്കുകയായിരുന്നു. ചെമ്പൻ പോക്കർ, അത്തൻ കുരിക്കൾ , ഉമർ ഖാളി, ഔക്കോയ മുസ്ലിയാർ, ഖുസ്സയ് ഹാജി, ആലി മുസ്ലിയാർ, വാരിയൻ കുന്നൻ, പാങ്ങിൽ അഹ്മദ് എന്നീ ബ്രിട്ടീഷ് വിരുദ്ധരൊക്കെ ഈ മഖാമുമായി അഭേദ്യമായ ബന്ധം സൂക്ഷിച്ചിരുന്നു. സർക്കാർ വിരുദ്ധ ലഹളകൾക്കിറങ്ങും മുൻപ് മാപ്പിളമാർ ഈ മഖാമിൽ പോയി അനുഗ്രഹം തേടാറുണ്ടായിരുന്നു. വെള്ള പട്ടാളം മഖാം തകർത്തുവെന്ന കിംവദന്തിയാണ് മലബാർ കലാപം രക്ത രൂക്ഷിതമാക്കി മാറ്റിയതിനു പ്രധാന കാരണങ്ങളിലൊന്ന്. ഈ കാരണങ്ങളൊക്കെ കൊണ്ട് മഖാമിലേക്കുള്ള തീർത്ഥാടനം പല നിലയ്ക്കും തടസ്സപ്പെടുത്താൻ ബ്രിട്ടീഷ് അധികാരികൾ ശ്രമിച്ചിരുന്നു. മാപ്പിളമാരോടൊപ്പം കീഴ് ജാതികളും തങ്ങളുടെ രക്ഷകരായാണ് ഹസ്സൻ ജിഫ്രിയെയും, സയ്യിദ് അലവിയെയും നോക്കി കണ്ടിരുന്നത്. ആയതിനാൽ കീഴ്ജാതികളിൽ പെട്ട വിഭാഗങ്ങളുടെയും തീർത്ഥാടന കേന്ദ്രമാണിവിടം.
ആണ്ട് നേർച്ച
വർഷം തോറും ഇവിടെ തങ്ങന്മാരുടെ ആണ്ട് നേർച്ച നടക്കാറുണ്ട്. ഉറൂസ് എന്നാണ് ഇതറിയപ്പെടുന്നത്.പള്ളിയിൽ നടത്തിവരുന്ന ആണ്ടുനേർച്ചയിൽ പങ്കെടുക്കാനായി വിദേശികളും സ്വദേശികളും ഒരുപോലെ എത്തിച്ചേരാറുണ്ട് സയ്യിദ് അലവിയുടെ കാർമ്മികതത്വത്തിൽ ഹസ്സൻ ജിഫ്രി യുടെ പേരിലായിരുന്നു ആദ്യ കാലങ്ങളിലെ മമ്പുറം നേർച്ച. മഖ്ബറ സിയാറത്ത്, സ്വലാത്ത് ഹൽഖ , മൗലീദ് , ഖതം ദുആ എന്നിങ്ങനെയായിരുന്നു നേർച്ച പരിപാടികൾ. സയ്യിദ് അലവിയുടെ മരണ ശേഷം ആദ്ദേഹത്തിൻറെ ആണ്ടുമായി ബന്ധപ്പെട്ട് സയ്യിദ് ഫസൽ ആരംഭിച്ചതാണ് മമ്പുറം ആണ്ട് നേർച്ച എന്ന പേരിൽ ഇന്നറിയപ്പെടുന്ന പ്രസിദ്ധമായ ഉറൂസ് എല്ലാ വർഷവും മുഹറം ഒന്നു മുതൽ ഏഴുവരെയാണ് ഇത് നടക്കാറുള്ളത്. ഖത്തം ദുആ, മൗലിദ് പാരായണം, മത പ്രഭാഷണം, അന്നദാനം തുടങ്ങിയവയാണ് പ്രധാന പരിപാടികൾ. ചന്ദ്ര വർഷം ശഹബാൻ മാസത്തിലാണ് ഹസ്സൻ ജിഫ്രിയുടെ ആണ്ട് നേർച്ച. ഹസ്സൻ ജിഫ്രിയുടെ പേരിൽ സയ്യിദ് അലവി തുടക്കം കുറിച്ച സ്വലാത്ത് ഹൽഖ എല്ലാ വെള്ളിയാഴ്ച്ച രാവുകളിലും മുടക്കം കൂടാതെ നടത്തി പോരുന്നു. ചെമ്മാട് ആസ്ഥാനമായി പ്രവർത്തിക്കുന്ന ദാറുൽഹുദാ ഇസ്ലാമിക് സർവകലാശാലയുടെ മാനേജിങ് കമ്മിറ്റിക്കു കീഴിലാണ് നേർച്ചയും അനുബന്ധ ചടങ്ങുകളും നടക്കാറുള്ളത്.
എത്തിച്ചേരാനുള്ള വഴി
ദേശീയപാത 17ൽ മലപ്പുറം ജില്ലയിൽ കോഴിക്കോട് സർവകലാശാലയ്ക്കും കോട്ടയ്ക്കലിനുമിടയിൽ കക്കാട് ജംഗ്ക്ഷനിൽ നിന്ന് പരപ്പനങ്ങാടി റോഡിൽ മൂന്നു കിലോമീറ്റർ യാത്രചെയ്താൻ മമ്പുറത്തെത്താം. കോഴിക്കോട്ടുനിന്ന് ഏകദേശം 35 കിലോമീറ്റർ ദൂരമാണ് ഇവിടേക്കുള്ളത്. അടുത്തുള്ള റെയിൽവെ സ്റ്റേഷൻ പരപ്പനങ്ങാടിയാണ് .ഇവിടെ നിന്ന് ഏഴു കിലോമീറ്റർ ദൂരം. ഇവിടെ നിന്ന് തിരൂർ റയിൽവേ സ്‌റ്റേഷനിലേക്ക് 20 കിലോമീറ്റർ ദൂരമുണ്ട്. കരിപ്പൂർ രാജ്യാന്തര വിമാനത്താവളത്തിൽ നിന്നാണെങ്കിൽ 15 കിലോമീറ്റർ.
അവലംബം
വർഗ്ഗം:കേരളത്തിലെ തീർഥാടനകേന്ദ്രങ്ങൾ വർഗ്ഗം:കേരളത്തിലെ മുസ്ലീം മക്ബറകൾ വർഗ്ഗം:മലപ്പുറം ജില്ലയിലെ മുസ്ലിം പള്ളികൾ വർഗ്ഗം:മലപ്പുറം ജില്ലയിലെ മക്ബറകൾ
നടത്തം
ലഘുചിത്രം|ഒരു മനുഷ്യ നടത്ത ചക്രത്തിന്റെ കമ്പ്യൂട്ടർ സിമുലേഷൻ. ഈ മാതൃകയിൽ തല എല്ലായ്പ്പോഴും ഒരേ നില നിലനിർത്തുന്നു, അതേസമയം ഹിപ് ഒരു സൈൻ കർവ് പിന്തുടരുന്നു. കാലുകളുള്ള മൃഗങ്ങൾക്കിടയിലെ, കാലുകൾ നിലത്തൂന്നിയുള്ള വേഗതയില്ലാത്ത മുന്നോട്ടുള്ള ചലനമാണ് നടത്തം അല്ലെങ്കിൽ ആംബുലേഷൻ എന്ന് അറിയപ്പെടുന്നത്.
ഓട്ടത്തിൽ നിന്നുള്ള വ്യത്യാസം
ലഘുചിത്രം|325x325ബിന്ദു| 1987 ൽ നടന്ന ലോകകപ്പ് ട്രയൽസിൽ റേസ്വാക്കർമാർ മനുഷ്യരിലും മറ്റ് ബൈപെഡുകളിലും, നടത്തത്തിൽ ഒരു സമയം ഒരു കാൽ, അല്ലെങ്കിൽ ചില സമയം രണ്ട് കാലുകളും നിലവുമായി സമ്പർക്കം പുലർത്തുന്നുണ്ടാവും. ഇതിനു വിപരീതമായി, ഓരോ ഘട്ടത്തിലും രണ്ട് കാലുകളും നിലത്തുനിന്ന് പൊങ്ങുമ്പോഴാണ് ഓട്ടം എന്ന് പറയുന്നത്. നടത്ത മത്സരങ്ങളിൽ ഇത് പ്രധാനമാണ്. ക്വാഡ്രുപെഡൽ സ്പീഷിസുകളെ സംബന്ധിച്ചിടത്തോളം, നടത്തം അല്ലെങ്കിൽ ഓട്ടം എന്ന് വിളിക്കപ്പെടുന്ന നിരവധി ഗെയ്റ്റുകൾ ഉണ്ട്. ഓട്ടത്തിൽ നിന്ന് നടത്തത്തെ വേർതിരിച്ചറിയാനുള്ള ഏറ്റവും ഫലപ്രദമായ മാർഗ്ഗം മോഷൻ ക്യാപ്‌ചർ അല്ലെങ്കിൽ ഒരു ഫോഴ്‌സ് പ്ലേറ്റ് ഉപയോഗിച്ച് ഒരു വ്യക്തിയുടെ പിണ്ഡകേന്ദ്രത്തിന്റെ ഉയരം അളക്കുക എന്നതാണ്. നടക്കുമ്പോൾ, പിണ്ഡ കേന്ദ്രം നടുക്ക് പരമാവധി ഉയരത്തിലെത്തുന്നു, ഓടുമ്പോൾ അത് ഏറ്റവും കുറഞ്ഞിരിക്കും. എന്നിരുന്നാലും, ഈ വ്യത്യാസം ലെവലിനു മുകളിലുള്ള അല്ലെങ്കിൽ ഏകദേശം ലെവൽ നിലത്തിന്മേലുള്ള ലോക്കോമോഷന് മാത്രമേ ശരിയുള്ളൂ.
ഓട്ടത്തിൽ നിന്ന് നടത്തത്തെ വേർതിരിക്കുന്ന മറ്റൊരു ഘടകമാണ് വേഗത. ഉയരം, ഭാരം, പ്രായം, ഭൂപ്രദേശം, ഉപരിതലം, ലോഡ്, സംസ്കാരം, പരിശ്രമം, ശാരീരികക്ഷമത തുടങ്ങിയ പല ഘടകങ്ങളെയും ആശ്രയിച്ച് നടത്തത്തിന്റെ വേഗതയിൽ വലിയ വ്യത്യാസമുണ്ടെങ്കിലും, ക്രോസ് വാക്കുകളിൽ മനുഷ്യന്റെ ശരാശരി നടത്ത വേഗത മണിക്കൂറിൽ 5.0 കിലോമീറ്ററാണ്.
ഒരു ശരാശരി മനുഷ്യ ശിശു ഏകദേശം 11 മാസം പ്രായമുള്ളപ്പോൾ സ്വതന്ത്രമായി നടക്കാനുള്ള കഴിവ് കൈവരിക്കുന്നു.
ആരോഗ്യം
ഏതെങ്കിലും തരത്തിലുള്ള പതിവ്, വേഗതയുള്ള വ്യായാമം ആത്മവിശ്വാസം, ഊർജ്ജം, ഭാരം നിയന്ത്രിക്കൽ, ആയുർദൈർഘ്യം എന്നിവ മെച്ചപ്പെടുത്തുകയും സമ്മർദ്ദം കുറയ്ക്കുകയും ചെയ്യും. കൊറോണറി ഹൃദ്രോഗം, മസ്തിഷ്കാഘാതം, പ്രമേഹം, രക്താതിമർദ്ദം, ബോവൽ ക്യാൻസർ, ഓസ്റ്റിയോപൊറോസിസ് എന്നിവയ്ക്കുള്ള സാധ്യതയും ഇത് കുറയ്ക്കും. നടത്തം അതിന്റെ ശാരീരിക നേട്ടങ്ങൾക്ക് പുറമെ മനസ്സിന് ഗുണം ചെയ്യുമെന്നും ഓർമ്മ കഴിവുകൾ പഠന ശേഷി, ഏകാഗ്രത, അമൂർത്ത യുക്തി എന്നിവമെച്ചപ്പെടുത്തും എന്നും വിശ്വസിക്കപ്പെടുന്നു. നടത്തം എല്ലുകളുടെ ആരോഗ്യം മെച്ചപ്പെടുത്തുന്നു, പ്രത്യേകിച്ച് ഹിപ് അസ്ഥിയെ ശക്തിപ്പെടുത്തുന്നു, അതോടൊപ്പം ദോഷകരമായ ലോ ഡെൻസിറ്റി ലിപ്പോപ്രോട്ടീൻ (എൽഡിഎൽ) കൊളസ്ട്രോൾ കുറയ്ക്കുകയും ഉപയോഗപ്രദമായ ഹൈ ഡെൻസിറ്റി ലിപ്പോപ്രോട്ടീൻ (എച്ച്ഡിഎൽ) കൊളസ്ട്രോൾ വർദ്ധിപ്പിക്കുകയും ചെയ്യുന്നു. നടത്തം ഡിമെൻഷ്യയെയും അൽഷിമേഴ്‌സിനെയും തടയാൻ സഹായിക്കുമെന്ന് പഠനങ്ങൾ കണ്ടെത്തിയിട്ടുണ്ട്.
പ്രമേഹമുള്ള യുഎസ് മുതിർന്നവർക്കിടയിൽ മരണവും നടത്തവും തമ്മിലുള്ള ബന്ധം എന്ന വിഷയത്തിൽ സെന്റർ ഫോർ ഡിസീസ് കൺട്രോൾ ആൻഡ് പ്രിവൻഷൻ പുറത്തിറക്കിയ ഫാക്റ്റ് ഷീറ്റിൽ പറയുന്നത്, പ്രമേഹമുള്ളവർ ആഴ്ചയിൽ രണ്ടോ അതിലധികമോ മണിക്കൂർ നടന്നാൽ, എല്ലാ കാരണങ്ങളിൽ നിന്നുമുള്ള മരണനിരക്ക് 39 ശതമാനം കുറയുന്നു എന്നാണ്. ഒരു ദിവസം 4,500 ചുവടുകൾ മുതൽ 7,500 ചുവടുകൾ വരെ നടക്കുന്ന സ്ത്രീകൾക്ക് ഒരു ദിവസം 2,700 ചുവടുകൾ മാത്രം നടക്കുന്നവരെ അപേക്ഷിച്ച് അകാലമരണങ്ങൾ കുറവാണെന്ന് കരുതുന്നു. "പ്രായം, ലിംഗഭേദം, വംശം, ബോഡി മാസ് ഇൻഡക്സ്, രോഗനിർണയത്തിനു ശേഷം സങ്കീർണതകൾ അല്ലെങ്കിൽ പ്രവർത്തനപരമായ പരിമിതികൾ എന്നിവ വരാനെടുക്കുന്ന സമയം എന്നിവ കണക്കിലെടുക്കാതെ നടത്തം പ്രമേഹമുള്ളവരുടെ ആയുസ്സ് വർദ്ധിപ്പിച്ചു." നടത്തത്തിന്റെ വേഗതയും ആരോഗ്യവും തമ്മിൽ ഒരു ബന്ധമുണ്ടെന്നും 2.5 mph (4km/h) ൽ കൂടുതൽ വേഗതയിൽ നടക്കുന്നതിലൂടെ മികച്ച ഫലങ്ങൾ നേടാമെന്നും അഭിപ്രായമുണ്ട്.
സ്ത്രീസുരക്ഷ
സമൂഹത്തിൽ സ്ത്രീകൾ നേരിടുന്ന അനവധി പീഡനങ്ങളിൽ നിന്ന് അവർക്ക് സംരക്ഷണം നൽകലാണ് സ്ത്രീസുരക്ഷ എന്നത് കൊണ്ട് സൂചിപ്പിക്കുന്നത്. ശാരീരികപീഡനം, മാനസിക പീഡനം, ലൈഗിക പീഡനം തുടങ്ങിയവ ഇതിൽ ഉൾപ്പെടുന്നു.
നടത്തം
ആരോഗ്യം
മാനസികവും ശാരീരികവുമായ ആരോഗ്യം വർദ്ധിപ്പിക്കുന്നതിൽ നടക്കുന്നതിന്റെ ഗുണങ്ങൾ ഗവൺമെന്റുകൾ ഇപ്പോൾ തിരിച്ചറിയുകയും അത് സജീവമായി പ്രോത്സാഹിപ്പിക്കുകയും ചെയ്യുന്നു. മുമ്പത്തേതിനേക്കാൾ ഇപ്പോൾ ആളുകൾ കുറവാണ് നടക്കുന്നത് എന്നതിനാൽ നടത്തത്തിന് വർദ്ധിച്ച പരിഗണന നൽകുന്നു. യുകെ ഗതാഗത വകുപ്പ് റിപ്പോർട്ട് പ്രകാരം 1995/97 നും 2005 നും ഇടയിൽ ഒരാളുടെ ശരാശരി നടത്ത യാത്രകളുടെ എണ്ണം 16% കുറഞ്ഞുവെന്ന് കണ്ടെത്തി, ഇത് പ്രതിവർഷം 292 ൽ നിന്ന് 245 ആയി. പ്രാദേശിക അധികാരികളിലെയും എൻ‌എച്ച്‌എസിലെയും നിരവധി പ്രൊഫഷണലുകൾ ഈ ഇടിവ് തടയാൻ നിയോഗിക്കപ്പെടുത്തി. നടത്തം പ്രോത്സാഹിപ്പിക്കുന്നതിനായി പ്രവർത്തിക്കുന്ന പ്രൊഫഷണലുകൾ പ്രധാനമായും ആരോഗ്യം, ഗതാഗതം, പരിസ്ഥിതി, സ്കൂളുകൾ, കായികം, വിനോദം, നഗര രൂപകൽപ്പന എന്നീ ആറ് മേഖലകളിൽ നിന്നാണ് വരുന്നത്.
സ്ത്രീസുരക്ഷ
അവലംബം
വർഗ്ഗം:സ്ത്രീകളെ സംബന്ധിച്ച വിഷയങ്ങൾ
നടത്തം
ഉത്ഭവം
ടെട്രപോഡുകളിലെ "നടത്തം" വെള്ളത്തിനടിയിൽ "നടക്കാൻ" കഴിയുന്ന വായു ശ്വസിക്കുന്ന മത്സ്യങ്ങളിൽ നിന്നാണ് ഉത്ഭവിച്ചതെന്ന് സിദ്ധാന്തമുണ്ട്. ഭൗമ ടെട്രപോഡുകൾക്ക് ഒരൊറ്റ ഉത്ഭവം ഉണ്ടെന്ന് സൈദ്ധാന്തികമായി കണക്കാക്കുമ്പോൾ, ആർത്രോപോഡുകളും അവരുടെ ബന്ധുക്കളും പലതവണ സ്വതന്ത്രമായി കാൽനടയായി പരിണമിച്ചുവെന്ന് കരുതപ്പെടുന്നു, പ്രത്യേകിച്ചും പ്രാണികൾ, മരിയാപോഡുകൾ, ചെലൈസറേറ്റുകൾ, ടാർഡിഗ്രേഡുകൾ, ഒനിക്കോഫോറൻസ്, ക്രസ്റ്റേഷ്യനുകൾ എന്നിവയിൽ. 420 ദശലക്ഷം വർഷങ്ങൾക്ക് മുമ്പ്, കശേരുകികൾ കരയിൽ നടന്ന് തുടങ്ങുന്നതിന് മുമ്പ്, വികസിച്ച ന്യൂറൽ മെക്കാനിസങ്ങൾ ഉപയോഗിച്ച് ഡീമെർസൽ ഫിഷ് കമ്മ്യൂണിറ്റിയിലെ അംഗങ്ങളായ ചെറിയ സ്കേറ്റുകൾ പെൽവിക് ഫിനുകൾ ഉപയോഗിച്ച് സമുദ്രനിരപ്പിൽ സ്വയം മുന്നോട്ട് പോകാൻ തുടങ്ങി.
വേരിയന്റുകൾ
വലത്ത്‌|ലഘുചിത്രം|300x300ബിന്ദു| സ്കീ ടൂറിംഗിന്റെ ഒരു സ്വഭാവമാണ് ഫ്രീ ഹീൽസ്
ബയോമെക്കാനിക്സ്
ഓട്ടത്തിൽ നിന്ന് നടത്തം പല തരത്തിൽ വ്യത്യാസപ്പെട്ടിരിക്കുന്നു. നടക്കുമ്പോൾ ഒരു കാൽ എല്ലായ്പ്പോഴും നിലത്തു നിൽക്കും, മറ്റേത് സ്വിംഗ് ചെയ്യുന്നു എന്നതാണ് ഏറ്റവും വ്യക്തമായ വ്യത്യാസം. ഓട്ടത്തിൽ സാധാരണയായി രണ്ട് കാലുകളും വായുവിൽ നിൽക്കുന്ന ബാലിസ്റ്റിക് ഘട്ടമുണ്ട്.
മറ്റൊരു വ്യത്യാസം ശരീരത്തിന്റെ പിണ്ഡ കേന്ദ്രത്തിന്റെ ചലനത്തെ സംബന്ധിക്കുന്നതാണ്. നടക്കുമ്പോൾ, കാലുകൾ ലംബമായി കടന്നുപോകുമ്പോൾ പിണ്ഡ കേന്ദ്രം അതിന്റെ ഏറ്റവും ഉയർന്ന നിലയിലെത്തും, കാലുകൾ പരസ്പരം അകലുന്നതിനനുസരിച്ച് അത് താഴ്ന്ന് വന്ന് രണ്ടു കാലുകളും ഏറ്റവും അകന്ന് ഇരിക്കുമ്പോൾ ഏറ്റവും താഴ്ന്ന നിലയിലേക്ക് വരും. ഓട്ടത്തിൽ ഇത് വിപരീതമാണ്.
ടൂറിസം
ടൂറിസത്തിന്റെ കാര്യത്തിൽ, നഗരങ്ങളിലെ ഗൈഡഡ് വാക്കിംഗ് ടൂറുകൾ മുതൽ ഹിമാലയത്തിലെ സംഘടിത ട്രെക്കിംഗ് വരെ ഉൾക്കൊള്ളുന്നതാണ് നടത്തത്തിൻ്റെ സാധ്യതകൾ. യുകെയിൽ വാക്കിംഗ് ടൂർ എന്ന പദം ഒരു ഗ്രൂപ്പോ വ്യക്തിയോ ഏറ്റെടുക്കുന്ന ഒന്നിലധികം ദിവസത്തെ നടത്തം അല്ലെങ്കിൽ ഹൈക്കിനെ സൂചിപ്പിക്കുന്നു. കാനഡ, യുണൈറ്റഡ് സ്റ്റേറ്റ്സ്, ന്യൂസീലൻഡ്, നേപ്പാൾ എന്നിവിടങ്ങളിലും മറ്റ് പല യൂറോപ്യൻ കൗണ്ടികളിലും നന്നായി ചിട്ടപ്പെടുത്തിയ നടപ്പാതകൾ നിലവിലുണ്ട്. കാനഡ, അമേരിക്കൻ ഐക്യനാടുകൾ, ന്യൂസിലൻ്റ്, നേപ്പാൾ തുടങ്ങിയ രാജ്യങ്ങളിലും യൂറോപ്പിൽ ഉടനീളവും വലിയ നടത്ത പാതകളുടെ സംവിധാനങ്ങൾ നിലവിലുണ്ട്. പലരും പരമ്പരാഗത തീർത്ഥാടന റൂട്ടുകളിലൂടെ സഞ്ചരിക്കുന്നു, അതിൽ ഏറ്റവും പ്രസിദ്ധമായത് എൽ കാമിനോ ഡി സാന്റിയാഗോ, സെന്റ് ജെയിംസിന്റെ വഴി ആണ്.
നിരവധി രാജ്യങ്ങളിൽ ഓരോ വർഷവും നിരവധി നടത്ത ഉത്സവങ്ങളും മറ്റ് നടത്ത പരിപാടികളും നടക്കുന്നു. ലോകത്തിലെ ഏറ്റവും വലിയ മൾട്ടി-ഡേ നടത്ത പരിപാടി നെതർലാൻഡിലെ ഇന്റർനാഷണൽ ഫോർ ഡെയ്‌സ് മാർച്ചസ് നിജ്മെഗൻ ആണ്. 1909 മുതൽ നടന്നുവരുന്ന ഡച്ച് വാർഷിക നടത്തമാണ് "വിയർ‌ഡാഗ്സെ" ("നാല് ദിവസത്തെ ഇവൻ്റ്); 1916 മുതൽ ഇത് നിജ്മെഗനിൽ അധിഷ്ഠിതമാണ്. പ്രായപരിധി, വിഭാഗം എന്നിവ അനുസരിച്ച് കാൽനടയാത്രക്കാർക്ക് ഓരോ ദിവസവും 30, 40 അല്ലെങ്കിൽ 50 കിലോമീറ്റർ നടക്കണം. യഥാർത്ഥത്തിൽ കുറച്ച് സിവിലിയന്മാരെ മാത്രം ഉൾക്കൊള്ളിച്ച് ഒരു സൈനിക പരിപാടിയായി ആരംഭിച്ച ഇത്, ഇപ്പോൾ പ്രധാനമായും ഒരു സിവിലിയൻ പരിപാടിയാണ്. ഇപ്പോൾ അയ്യായിരത്തോളം സൈനികർ ഉൾപ്പെടെ 40,000 പേർ ഇതിൽ പങ്കെടുക്കുന്നു.  റൂട്ടിലെ തിരക്ക് കാരണം, 2004 മുതൽ സംഘാടകർ പങ്കെടുക്കുന്നവരുടെ എണ്ണം പരിമിതപ്പെടുത്തി. യു‌എസിൽ‌, മിഷിഗനിലെ മാക്കിനാക് ബ്രിഡ്ജിൽ‌ വാർ‌ഷിക തൊഴിലാളി ദിന പദയാത്രയുണ്ട്, അതിൽ‌ 60,000 ത്തിലധികം പേർ‌ പങ്കെടുക്കുന്നു; ഇത് ഏറ്റവും വലിയ ഏകദിന നടത്ത പരിപാടിയാണ്;  മേരിലാൻഡിലെ ചെസാപീക്ക് ബേ ബ്രിഡ്ജ് വാക്കിൽ ഓരോ വർഷവും 50,000 ത്തിലധികം പേർ പങ്കെടുക്കുന്നു. ഒരു പ്രത്യേക ലക്ഷ്യത്തിനായി ചാരിറ്റി ഇവന്റുകളായി വിവിധ പദയാത്രകൾ സംഘടിപ്പിക്കാറുണ്ട്.
റോബോട്ടിക്സിൽ
ആദ്യകാല നടക്കുന്ന റോബോട്ടുകൾക്ക് ആറ് കാലുകളാണുള്ളത്. മൈക്രോപ്രൊസസ്സർ സാങ്കേതികവിദ്യ മുന്നേറിയതിനനുസരിച്ച് കാലുകളുടെ എണ്ണം കുറഞ്ഞു വന്നു. ഇപ്പോൾ രണ്ട് കാലുകളിൽ നടക്കാൻ കഴിയുന്ന നിരവധി റോബോട്ടുകൾ ഉണ്ട്, ഉദാഹരണത്തിന്, അസിമോ. റോബോട്ടുകൾ ഇരു കാൽ നടത്തത്തിൽ വളരെയധികം മുന്നേറ്റം നടത്തിയിട്ടുണ്ടെങ്കിലും, സ്ഥിരത മെച്ചപ്പെടുത്തുന്നതിനായി മുട്ടുകൾ സ്ഥിരമായി വളച്ച് നിർത്തേണ്ടതിനാൽ അവയുടെ നടത്തം ഇപ്പോഴും മനുഷ്യരുടേതിന് സമാനമായിട്ടില്ല.
2009 ൽ ജാപ്പനീസ് റോബോട്ടിസ്റ്റ് ടൊമോട്ടക തകഹാഷി വികസിപ്പിച്ച ഒരു റോബോട്ടിന് മൂന്ന് ഇഞ്ച് ഉയരത്തിൽ ചാടാൻ കഴിയും. റോപിഡ് എന്ന് പേരിട്ടിരിക്കുന്ന ഈ റോബോട്ട് എഴുന്നേൽക്കാനും നടക്കാനും ഓടാനും ചാടാനും കഴിവുള്ളതാണ്.
മൃഗങ്ങൾ
വലത്ത്‌|ലഘുചിത്രം|ബ്രിട്ടീഷ് പ്രദേശമായ സൗത്ത് ജോർജിയയിലെ ഒരു കടൽത്തീരത്ത് രണ്ട് കിംഗ് പെൻ‌ഗ്വിനുകളും ഒരു [[ജെന്റൂ പെൻഗ്വിൻ|ജെന്റൂ പെൻ‌ഗ്വിനും നടക്കുന്നു]]
കുതിരകൾ
ലഘുചിത്രം|കുതിരനടത്തം, നാല് ബീറ്റ് ഗെയ്റ്റ് ശരാശരി 6.4 കി.മി / മണിക്കൂർ വേഗതയിൽ നാല് ബീറ്റ് ഗെയ്റ്റ് നടത്തം ആണ് കുതിരകളുടേത്. നടക്കുമ്പോൾ, ഒരു കുതിരയുടെ കാലുകൾ 1-2-3-4 ബീറ്റിൽ ഇടത് പിൻ കാൽ, ഇടത് മുൻ കാൽ, വലത് പിൻ കാൽ, വലത് മുൻ കാൽ എന്ന ക്രമം പിന്തുടരുന്നു. നടത്തത്തിൽ, കുതിര എല്ലായ്പ്പോഴും ഒരു കാൽ മാത്രം ഉയർത്തുകയും മറ്റേത് മൂന്നും നിലത്ത് നിലനിർത്തുകയും ചെയ്യും. നടക്കുമ്പോൾ കുതിര തലയും കഴുത്തും അല്പം മുകളിലേക്കും താഴേക്കും ചലിപ്പിക്കുന്നു, അത് അവയെ ബാലൻസ് നിലനിർത്താൻ സഹായിക്കുന്നു.
ആനകൾ
വലത്ത്‌|ലഘുചിത്രം|ഒരു ഏഷ്യൻ ആന നടത്തം ആനകൾക്ക് മുന്നോട്ടും പിന്നോട്ടും നടക്കാൻ കഴിയും പക്ഷെ അതിന് ചാടാൻ കഴിയില്ല. കരയിൽ ചലനത്തിന് അവ നടത്തം, ഓട്ടത്തിന് സമാനമായ വേഗതയുള്ള ഗെയ്റ്റ് എന്നീ രണ്ട് ഗെയ്റ്റുകൾ മാത്രമേ ഉപയോഗിക്കുന്നുള്ളൂ. നടത്തത്തിൽ, കാലുകൾ പെൻഡുലം പോലെ പ്രവർത്തിക്കുന്നു. "ഏരിയൽ ഫേസ്" ഇല്ലാത്തതിനാൽ, ഓടുന്നതിന്റെ എല്ലാ മാനദണ്ഡങ്ങളും സാധാരണ നടത്തത്തേക്കാൾ വേഗത കൂടിയ ഫാസ്റ്റ് ഗെയ്റ്റ് പാലിക്കുന്നില്ല. അതിവേഗം നീങ്ങുന്ന ആനകളുടെ മുൻ‌കാലുകൾ 'ഓടുന്നതായി' കാണപ്പെടുന്നു, പക്ഷേ പിൻ‌കാലുകൾ 'നടക്കുന്നത്' പോലെയാവും തോന്നുക. ഈ ഗെയ്റ്റിൽ അവയ്ക്ക് 11 കി.മീ / മണിക്കൂർ ഉയർന്ന വേഗതയിൽ എത്താൻ കഴിയും.
നടക്കുന്ന മത്സ്യം
വലത്ത്‌|ലഘുചിത്രം|215x215ബിന്ദു|ഒരു മഡ്സ്കിപ്പർ, ഒരുതരം നടക്കുന്ന മത്സ്യം. ദീർഘനേരം കരയിലൂടെ സഞ്ചരിക്കാൻ കഴിയുന്ന മത്സ്യങ്ങളാണ് വാക്കിംഗ് ഫിഷ്, ആംബുലേറ്ററി ഫിഷ് അല്ലെങ്കിൽ നടക്കുന്ന മത്സ്യം എന്നെല്ലാം അറിയപ്പെടുന്നത്. ഫിഷ് ലോക്കോമോഷന്റെ മറ്റ് ചില കേസുകൾക്കും ഈ പദം ഉപയോഗിക്കാം.
പ്രാണികൾ
നടത്തത്തിന്റെ സമയത്ത് പ്രാണികൾ ആറ് കാലുകൾ ശ്രദ്ധാപൂർവ്വം ഏകോപിപ്പിച്ച് മുന്നോട്ടുള്ള ചലനം അനുവദിക്കുന്ന ഗെയ്റ്റുകൾ നിർമ്മിക്കുന്നു. വെട്ടുക്കിളികൾ (ഷിസ്റ്റോസെർക്ക ഗ്രെഗേറിയ), പാറ്റകൾ (പെരിപ്ലാനറ്റ അമേരിക്കാന), സ്റ്റിക്ക് പ്രാണികൾ (കാരാസിയസ് മൊറോസസ്), പഴ ഈച്ചകൾ (ഡ്രോസോഫില മെലനോഗാസ്റ്റർ) എന്നിവയുൾപ്പെടെ വിവിധതരം പ്രാണികളിൽ ഇന്റർലെഗ് ഏകോപന രീതികൾ പഠിച്ചിട്ടുണ്ട്. വേഗതയെ ആശ്രയിച്ച് അവയ്ക്ക് വ്യത്യസ്ത നടത്ത ഗെയ്റ്റുകൾ ഉണ്ടെന്ന് കണ്ടെത്തിയിട്ടുണ്ട്. അവയുടെ നടത്ത ഗെയ്റ്റുകൾ വ്യതിരിക്തമല്ലെങ്കിലും, അവയെ പലപ്പോഴും മെറ്റാക്രോണൽ വേവ് ഗെയ്റ്റ്, ടെട്രപോഡ് ഗെയ്റ്റ് അല്ലെങ്കിൽ ട്രൈപോഡ് ഗെയ്റ്റ് എന്നിങ്ങനെ വിശാലമായി തരംതിരിക്കാം.
ഒരു മെറ്റാക്രോണൽ വേവ് ഗെയ്റ്റിൽ, ഒരു സമയം ഒരു കാൽ മാത്രമേ നിലവുമായി സമ്പർക്കം ഒഴിവാക്കുകയുള്ളു. ഈ ഗെയ്റ്റ് പിൻ‌കാലുകളിലൊന്നിൽ നിന്ന് ആരംഭിക്കുന്നു, തുടർന്ന് ആ വശത്തെ നടുക്കുള്ള കാലും മുൻകാലും പൊക്കും. അതിന് ശേഷം എതിർവശത്തെ പിൻ‌കാലിൽ നിന്ന് ഇതേപോലെ തുടരുന്നു. വേവ് ഗെയ്റ്റ് പലപ്പോഴും മന്ദഗതിയിലുള്ള നടത്തത്തിന് ഉപയോഗിക്കുന്നു. അഞ്ച് കാലുകൾ എല്ലായ്പ്പോഴും ഒരു സമയം നിലവുമായി സമ്പർക്കം പുലർത്തുന്നതിനാൽ ഇത് ഏറ്റവും സ്ഥിരതയുള്ളതുമാണ്.
ഒരു ടെട്രപോഡ് ഗെയ്റ്റിൽ, രണ്ട് കാലുകൾ ഒരു സമയം സ്വിംഗ് ചെയ്യുന്നു, മറ്റ് നാല് കാലുകൾ നിലവുമായി സമ്പർക്കം പുലർത്തുന്നു. ടെട്രപോഡ് ഗെയ്റ്റുകൾക്കായി ഒന്നിലധികം കോൺഫിഗറേഷനുകൾ ഉണ്ട്, എന്നാൽ ഒരുമിച്ച് നീങ്ങുന്ന കാലുകൾ ശരീരത്തിന്റെ പരസ്പരവിരുദ്ധമായ വശങ്ങളിലായിരിക്കണം. ടെട്രപോഡ് ഗെയ്റ്റുകൾ സാധാരണ ഇടത്തരം വേഗതയിലെ ചലനത്തിന്, ഉപയോഗിക്കുന്നു. ഇതും വളരെ സ്ഥിരതയുള്ളതുമാണ്.
മൂന്ന് കാലുകൾ ഒരേസമയം സ്വിംഗ് ഘട്ടത്തിലേക്ക് പ്രവേശിച്ച് മറ്റ് മൂന്ന് കാലുകൾ നിലവുമായി സമ്പർക്കം പുലർത്തുമ്പോൾ ഒരു നടത്ത ഗെയ്റ്റ് ട്രൈപോഡായി കണക്കാക്കപ്പെടുന്നു. ഒരു വശത്തിന്റെ മധ്യഭാഗത്തെ കാൽ മറു വശത്തെ പിൻ‌, മുൻ‌ കാലുകൾക്കൊപ്പം നീങ്ങുന്നു. ട്രൈപോഡ് ഗെയ്റ്റുകൾ സാധാരണയായി ഉയർന്ന വേഗതയിലെ നടത്തത്തിന് ഉപയോഗിക്കുന്നു, എന്നിരുന്നാലും കുറഞ്ഞ വേഗതയിലും ഇത് ഉപയോഗിക്കാൻ കഴിയും. {{ ട്രൈപോഡ് ഗെയ്റ്റ് മറ്റുള്ളവയെക്കാൾ സ്ഥിരത കുറഞ്ഞതാണ്, പക്ഷേ ഇത് ഏറ്റവും കരുത്തുറ്റതാണെന്നാണ് സൈദ്ധാന്തികമായി അവകാശപ്പെടുന്നത്.
പുറം കണ്ണികൾ
വർഗ്ഗം:നടത്തം
ഈസ്റ്റ്-വെസ്റ്റ് ലിങ്ക് (സുരിനാം)
തലസ്ഥാനനഗരമായ പരമാരിബൊ വഴി പടിഞ്ഞാറ് ഭാഗത്തുള്ള നൂവ് നിക്കിറിയിലേയ്ക്ക് രാജ്യത്തിന്റെ കിഴക്ക് ഭാഗത്തുള്ള അൽബിനയിൽ നിന്നും സുരിനാമിലേയ്ക്കുള്ള ഒരു റോഡ് ആണ് ഈസ്റ്റ്-വെസ്റ്റ് ലിങ്ക് (ഡച്ച്: ഓസ്റ്റ്-വെസ്റ്റ്വർബൈൻഡിങ്). തെക്കൻ ഈസ്റ്റ്-വെസ്റ്റ് ലിങ്ക് പരമാരിബൊയെ അപ്പോയിരയുമായി ബിറ്റാഗ്റോണിലൂടെ ബന്ധിപ്പിക്കുന്നു. 1960 കളിൽ ആണ് റോഡ് പാതയുടെ നിർമ്മാണം ആരംഭിച്ചത്.
അവലംബം
വർഗ്ഗം:സുരിനാമിലെ ഗതാഗത സംവിധാനം
ഫർ എലൈസ്
സംഗീതം
ഈ കംപോസിഷൻ എ മൈനറിലും 3/8 ടൈം സിഗ്നേച്ചറിലുമാണ്.
മറ്റുവിവരങ്ങൾ
എം. ജയചന്ദ്രൻ, അകലെ എന്ന സിനിമക്കുവേണ്ടി ചിട്ടപ്പെടുത്തിയ ജനുവരിയിൽ എന്നുതുടങ്ങുന്ന ഗാനത്തിന് ഫർ എലൈസ് സംഗീതം അതേപടി ഉപയോഗിച്ചിട്ടുണ്ട്. അക്വാഗാർഡിൻ്റെ വാട്ടർപ്യൂരിഫയറിൽ വെള്ളം ശുദ്ധീകരിക്കുന്ന സമയം സൂചിപ്പിക്കാൻ ഫർ എലൈസ് സംഗീതം ഉപയോഗിക്കുന്നു.
അവലംബം
വർഗ്ഗം:പാശ്ചാത്യ സംഗീതം വർഗ്ഗം:ബീഥോവൻ
ആം ആദ്മീ ബീമാ യോജന
കേന്ദ്ര സർക്കാരിന്റെ സാമൂഹിക സുരക്ഷാ പദ്ധതികളായിരുന്ന ആം ആദ്മി ബീമാ യോജന,ജനശ്രി ബീമാ യോജന എന്നിവയെ ലയിപ്പിച്ച് 2013 ജനവരി 1 ന് തുടക്കമിട്ട ആരോഗ്യ ഇൻഷുറൻസ് പദ്ധതിയാണ് ആം ആദ്മീ ബീമാ യോജന .48 വിഭാഗങ്ങളിൽ പെടുന്ന കുടുംബങ്ങൾക്കാണ് പദ്ധതിയുടെ പ്രയോജനം ലഭിക്കുക. 18 നും 59 നും മധ്യേ പ്രായമുള്ളവർക്കാണ് ഇൻഷുറൻസ് പരിരക്ഷ ലഭിക്കുക.
വർഗ്ഗം:ഇൻഷുറൻസ്
ഓർബിറ്റ് ഷോടൈം നെറ്റ്‌വർക്ക്
ദുബായ് ആസ്ഥാനമാക്കി പ്രവർത്തിക്കുന്ന അന്താരാഷ്ട്ര പഗ്രഹ ടെലിവിഷൻ സേവദാതാവാണ് ഓർബിറ്റ് ഷോടൈം നെറ്റ്‌വർക്ക് അഥവാ ഒ.എസ്.എൻ. (OSN). മദ്ധ്യപൂർവേഷ്യ-ഉത്തര ആഫ്രിക്ക മേഖലയിലാണ് നിലവിൽ സേവനം നൽകുന്നത്. ഓർബിറ്റ്, ഷോടൈം നെറ്റ്‌വർക്ക് എന്നീ കമ്പനികൾ 2009 ലയിച്ചാണ് ഒ.എസ്.എൻ. കമ്പനി ആരംഭിക്കുന്നത്.
പുറത്തേക്കുള്ള കണ്ണികൾ
വർഗ്ഗം:ദൃശ്യമാദ്ധ്യമങ്ങൾ
സർ ജെയിംസ് ഔട്ട്റാം, 1st ബാരോണെറ്റ്
1857 ലെ ഇന്ത്യൻ ലഹളയിൽ പോരാടിയ ബ്രിട്ടീഷ് ജനറൽ ആയിരുന്നു ലെഫ്റ്റനന്റ് ജനറൽ സർ ജെയിംസ് ഔട്ട്റാം, ഒന്നാം ബാരോണെറ്റ് , ജിസിബി , കെ.സി.എസ്.ഐ. (29 ജനുവരി 1803 - മാർച്ച് 11, 1863).
ആദ്യകാലം
ഡെർബിഷയർ, ബട്ടർലി, ബെറ്റർലിൻ ഹാളിലെ ബെഞ്ചമിൻ ഔട്ട്റാമിന്റെ മകൻ ജെയിംസ് ഔട്ട്റാം, ഒരു സിവിൽ എഞ്ചിനിയർ ആയിരുന്നു. 1805-ൽ അദ്ദേഹത്തിന്റെ പിതാവ് മരിച്ചു. അദ്ദേഹത്തിന്റെ അമ്മ, ഹെർമിസ്റ്റണിലെ ജെയിംസ് ആൻഡേഴ്സന്റെ മകളാണ്. 1810-ൽ അബെർഡീൻഷെയറിലെത്തിയ അദ്ദേഹം, അബെർഡൻഷെയറിലേക്ക് താമസം മാറി. ഉട്നി സ്കൂളിൽ നിന്നും 1818-ൽ അബെർഡീനിലെ മാരിസ്ക്കൽ കോളേജിലേക്കും 1819-ൽ ഒരു ഇന്ത്യൻ കേഡറ്റ്ഷിപ്പും ലഭിച്ചു. ബോംബെയിൽ എത്തിയ അദ്ദേഹം തന്റെ ശ്രദ്ധേയമായ ഊർജ്ജസ്രോതസ്സ് ശ്രദ്ധയിൽ പെട്ടു. 1820 ജൂലൈ മാസത്തിൽ പൂനയിലെ വിപ്ലവത്തിന്റെ പന്ത്രണ്ടാമത്തെ റെജിമെന്റിലെ ആദ്യ ബറ്റാലിയനായി അദ്ദേഹം പ്രവർത്തിച്ചു. പിന്നീട് അദ്ദേഹം തന്റെ കരിയറിൽ വലിയ നേട്ടമുണ്ടെന്ന് കണ്ടെത്തി.
കൂടുതൽ വായനയ്ക്ക്
വർഗ്ഗം:1862-ൽ മരിച്ചവർ വർഗ്ഗം:1803-ൽ ജനിച്ചവർ
മാർക്ക് കാറ്റ്സ്ബി
മാർക്ക് കാറ്റ്സ്ബി (24 മാർച്ച് 1682/83 – 23 December 1749) ഇംഗ്ലിഷ് പ്രകൃതിശാസ്ത്രജ്ഞൻ ആയിരുന്നു. നാച്ചുറൽ ഹിസ്റ്ററി ഓഫ് കരോലിന, ഫ്ലോറിഡ ആൻ‌റ് ദ ബഹാമാ ഐലൻറ്സ്് എന്ന ഗ്രന്ഥം 1729 മുതൽ 1747വരെ യുള്ള കാലത്ത് പ്രസിദ്ധീകരിച്ചു. ഉത്തര അമേരിക്കയിലെ ആദ്യം പ്രസിദ്ധീകരിച്ച സസ്യ ജന്തുജാലങ്ങളുടെ ഗ്രന്ഥമാണിത്. ഇതിൽ, പക്ഷികൾ, ഉരഗങ്ങൾ, ഉഭയജീവികൾ, മത്സ്യങ്ങൾ, പ്രാണികൾ, സസ്തനികൾ എന്നിവ കൂടാതെ സസ്യങ്ങളുടെയും 220 പ്ലേറ്റ്സ് (ചിത്ര ഫലകങ്ങൾ) ചേർത്തിട്ടുണ്ട്.